pli: Akālacīvare akālacīvarasaññā “kālacīvaran”ti adhiṭṭhahitvā bhājāpeti, nissaggiyaṁ pācittiyaṁ.


layer: root

title_pli: Theravāda Vinaya Bhikkhunivibhaṅga

pli: Akālacīvare vematikā “kālacīvaran”ti adhiṭṭhahitvā bhājāpeti, āpatti dukkaṭassa.


pli: Akālacīvare kālacīvarasaññā “kālacīvaran”ti adhiṭṭhahitvā bhājāpeti, anāpatti.


pli: Kālacīvare akālacīvarasaññā, āpatti dukkaṭassa.


pli: Kālacīvare vematikā, āpatti dukkaṭassa.


pli: Kālacīvare kālacīvarasaññā, anāpatti.


pli: Anāpatti—


pli: akālacīvaraṁ kālacīvarasaññā bhājāpeti,


pli: kālacīvaraṁ kālacīvarasaññā bhājāpeti,


pli: ummattikāya,


pli: ādikammikāyāti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 3. Cīvaraparivattanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī aññatarāya bhikkhuniyā saddhiṁ cīvaraṁ parivattetvā paribhuñji.


pli: Atha kho sā bhikkhunī taṁ cīvaraṁ saṅgharitvā nikkhipi.


pli: Thullanandā bhikkhunī taṁ bhikkhuniṁ etadavoca—


pli: “yaṁ te, ayye, mayā saddhiṁ cīvaraṁ parivattitaṁ, kahaṁ taṁ cīvaran”ti?


pli: Atha kho sā bhikkhunī taṁ cīvaraṁ nīharitvā thullanandāya bhikkhuniyā dassesi.


pli: “handāyye, tuyhaṁ cīvaraṁ, āhara metaṁ cīvaraṁ, yaṁ tuyhaṁ tuyhamevetaṁ, yaṁ mayhaṁ mayhamevetaṁ, āhara metaṁ, sakaṁ paccāharā”ti acchindi.


pli: Atha kho sā bhikkhunī bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā bhikkhuniyā saddhiṁ cīvaraṁ parivattetvā acchindissatī”ti.


pli: Atha kho tā bhikkhuniyo bhikkhūnaṁ etamatthaṁ ārocesuṁ.


pli: Bhikkhū bhagavato etamatthaṁ ārocesuṁ …pe…


pli: “saccaṁ kira, bhikkhave, thullanandā bhikkhunī bhikkhuniyā saddhiṁ cīvaraṁ parivattetvā acchindatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī bhikkhuniyā saddhiṁ cīvaraṁ parivattetvā acchindissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī bhikkhuniyā saddhiṁ cīvaraṁ parivattetvā sā pacchā evaṁ vadeyya—‘handāyye, tuyhaṁ cīvaraṁ āhara, metaṁ cīvaraṁ, yaṁ tuyhaṁ tuyhamevetaṁ, yaṁ mayhaṁ mayhamevetaṁ, āhara metaṁ, sakaṁ paccāharā’ti acchindeyya vā acchindāpeyya vā, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Bhikkhuniyā saddhinti


pli: aññāya bhikkhuniyā saddhiṁ.


pli: Cīvaraṁ nāma


pli: channaṁ cīvarānaṁ aññataraṁ cīvaraṁ vikappanupagaṁ pacchimaṁ.


pli: Parivattetvāti


pli: parittena vā vipulaṁ, vipulena vā parittaṁ.


pli: Acchindeyyāti


pli: sayaṁ acchindati nissaggiyaṁ pācittiyaṁ.


pli: Acchindāpeyyāti


pli: aññaṁ āṇāpeti, āpatti dukkaṭassa.


pli: Sakiṁ āṇattā bahukampi acchindati, nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, cīvaraṁ bhikkhuniyā saddhiṁ parivattetvā acchinnaṁ nissaggiyaṁ, imāhaṁ saṅghassa nissajjāmī”ti …pe…


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Upasampannāya upasampannasaññā cīvaraṁ parivattetvā acchindati vā acchindāpeti vā, nissaggiyaṁ pācittiyaṁ.


pli: Upasampannāya vematikā cīvaraṁ parivattetvā acchindati vā acchindāpeti vā, nissaggiyaṁ pācittiyaṁ.


pli: Upasampannāya anupasampannasaññā cīvaraṁ parivattetvā acchindati vā acchindāpeti vā, nissaggiyaṁ pācittiyaṁ.


pli: Aññaṁ parikkhāraṁ parivattetvā acchindati vā acchindāpeti vā, āpatti dukkaṭassa.


pli: Anupasampannāya saddhiṁ cīvaraṁ vā aññaṁ vā parikkhāraṁ parivattetvā acchindati vā acchindāpeti vā, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: sā vā deti,


pli: tassā vā vissasantī gaṇhāti,


pli: ummattikāya,


pli: ādikammikāyāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 4. Aññaviññāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī gilānā hoti.


pli: Atha kho aññataro upāsako yena thullanandā bhikkhunī tenupasaṅkami; upasaṅkamitvā thullanandaṁ bhikkhuniṁ etadavoca—


pli: “kiṁ te, ayye, aphāsu, kiṁ āharīyatū”ti?


pli: “Sappinā me, āvuso, attho”ti.


pli: Atha kho so upāsako aññatarassa āpaṇikassa gharā kahāpaṇassa sappiṁ āharitvā thullanandāya bhikkhuniyā adāsi.


pli: Thullanandā bhikkhunī evamāha—


pli: “na me, āvuso, sappinā attho;


pli: telena me attho”ti.


pli: Atha kho so upāsako yena so āpaṇiko tenupasaṅkami; upasaṅkamitvā taṁ āpaṇikaṁ etadavoca—


pli: “na kirāyyo, ayyāya sappinā attho, telena attho.


pli: Handa te sappiṁ, telaṁ me dehī”ti.


pli: “Sace mayaṁ, ayyo, vikkītaṁ bhaṇḍaṁ puna ādiyissāma, kadā amhākaṁ bhaṇḍaṁ vikkāyissati;


pli: sappissa kayena sappi haṭaṁ, telassa kayaṁ āhara, telaṁ harissasī”ti.


pli: Atha kho so upāsako ujjhāyati khiyyati vipāceti—


pli: “kathañhi nāma ayyā thullanandā aññaṁ viññāpetvā aññaṁ viññāpessatī”ti.


pli: Assosuṁ kho bhikkhuniyo tassa upāsakassa ujjhāyantassa khiyyantassa vipācentassa.


pli: Yā tā bhikkhuniyo appicchā …pe… tā ujjhāyanti khiyyanti vipācenti …pe…


pli: atha kho tā bhikkhuniyo bhikkhūnaṁ etamatthaṁ ārocesuṁ.


pli: Bhikkhū bhagavato etamatthaṁ ārocesuṁ …pe…


pli: “saccaṁ kira, bhikkhave, thullanandā bhikkhunī aññaṁ viññāpetvā aññaṁ viññāpetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī aññaṁ viññāpetvā aññaṁ viññāpessati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññaṁ viññāpetvā aññaṁ viññāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Aññaṁ viññāpetvāti


pli: yaṁ kiñci viññāpetvā.


pli: Aññaṁ viññāpeyyāti


pli: taṁ ṭhapetvā aññaṁ viññāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññaṁ viññāpetvā aññaṁ viññāpitaṁ nissaggiyaṁ, imāhaṁ saṅghassa nissajjāmī”ti …pe…


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Aññe aññasaññā aññaṁ viññāpeti, nissaggiyaṁ pācittiyaṁ.


pli: Aññe vematikā aññaṁ viññāpeti, nissaggiyaṁ pācittiyaṁ.


pli: Aññe anaññasaññā aññaṁ viññāpeti, nissaggiyaṁ pācittiyaṁ.


pli: Anaññe aññasaññā anaññaṁ viññāpeti, āpatti dukkaṭassa.


pli: Anaññe vematikā anaññaṁ viññāpeti, āpatti dukkaṭassa.


pli: Anaññe anaññasaññā, anāpatti.


pli: Anāpatti—


pli: taññeva viññāpeti, aññañca viññāpeti,


pli: ānisaṁsaṁ dassetvā viññāpeti,


pli: ummattikāya,


pli: ādikammikāyāti.


pli: Catutthasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 5. Aññacetāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī gilānā hoti.


pli: Atha kho aññataro upāsako yena thullanandā bhikkhunī tenupasaṅkami; upasaṅkamitvā thullanandaṁ bhikkhuniṁ etadavoca—


pli: “kacci, ayye, khamanīyaṁ kacci yāpanīyan”ti?


pli: “Na me, āvuso, khamanīyaṁ, na yāpanīyan”ti.


pli: “Amukassa, ayye, āpaṇikassa ghare kahāpaṇaṁ nikkhipissāmi, tato yaṁ iccheyyāsi taṁ āharāpeyyāsī”ti.


pli: Thullanandā bhikkhunī aññataraṁ sikkhamānaṁ āṇāpesi—


pli: “gaccha, sikkhamāne, amukassa āpaṇikassa gharā kahāpaṇassa telaṁ āharā”ti.


pli: Atha kho sā sikkhamānā tassa āpaṇikassa gharā kahāpaṇassa telaṁ āharitvā thullanandāya bhikkhuniyā adāsi.


pli: Thullanandā bhikkhunī evamāha—


pli: “na me, sikkhamāne, telena attho, sappinā me attho”ti.


pli: Atha kho sā sikkhamānā yena so āpaṇiko tenupasaṅkami; upasaṅkamitvā taṁ āpaṇikaṁ etadavoca—


pli: “na kira, āvuso, ayyāya telena attho, sappinā attho, handa te telaṁ, sappiṁ me dehī”ti.


pli: “Sace mayaṁ, ayye, vikkītaṁ bhaṇḍaṁ puna ādiyissāma, kadā amhākaṁ bhaṇḍaṁ vikkāyissati.


pli: Telassa kayena telaṁ haṭaṁ, sappissa kayaṁ āhara, sappiṁ harissasī”ti.


pli: Atha kho sā sikkhamānā rodantī aṭṭhāsi.


pli: Bhikkhuniyo taṁ sikkhamānaṁ etadavocuṁ—


pli: “kissa tvaṁ, sikkhamāne, rodasī”ti?


pli: Atha kho sā sikkhamānā bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā aññaṁ cetāpetvā aññaṁ cetāpessatī”ti …pe…


pli: “saccaṁ kira, bhikkhave, thullanandā bhikkhunī aññaṁ cetāpetvā aññaṁ cetāpetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī aññaṁ cetāpetvā aññaṁ cetāpessati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññaṁ cetāpetvā aññaṁ cetāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Aññaṁ cetāpetvāti


pli: yaṁ kiñci cetāpetvā.


pli: Aññaṁ cetāpeyyāti


pli: taṁ ṭhapetvā aññaṁ cetāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññaṁ cetāpetvā aññaṁ cetāpitaṁ nissaggiyaṁ, imāhaṁ saṅghassa nissajjāmī”ti …pe…


pli: dadeyyāti …pe…


pli: dadeyyunti …pe…


pli: ayyāya dammīti.


pli: Aññe aññasaññā aññaṁ cetāpeti, nissaggiyaṁ pācittiyaṁ.


pli: Aññe vematikā aññaṁ cetāpeti, nissaggiyaṁ pācittiyaṁ.


pli: Aññe anaññasaññā aññaṁ cetāpeti, nissaggiyaṁ pācittiyaṁ.


pli: Anaññe aññasaññā anaññaṁ cetāpeti, āpatti dukkaṭassa.


pli: Anaññe vematikā anaññaṁ cetāpeti, āpatti dukkaṭassa.


pli: Anaññe anaññasaññā anāpatti.


pli: Anāpatti—


pli: taññeva cetāpeti, aññañca cetāpeti,


pli: ānisaṁsaṁ dassetvā cetāpeti,


pli: ummattikāya,


pli: ādikammikāyāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 6. Saṅghikacetapanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena upāsakā bhikkhunisaṅghassa cīvaratthāya chandakaṁ saṅgharitvā aññatarassa pāvārikassa ghare parikkhāraṁ nikkhipitvā bhikkhuniyo upasaṅkamitvā etadavocuṁ—


pli: “amukassa, ayye, pāvārikassa ghare cīvaratthāya parikkhāro nikkhitto, tato cīvaraṁ āharāpetvā bhājethā”ti.


pli: Bhikkhuniyo tena parikkhārena bhesajjaṁ cetāpetvā paribhuñjiṁsu.


pli: Upāsakā jānitvā ujjhāyanti khiyyanti vipācenti—


pli: “kathañhi nāma bhikkhuniyo aññadatthikena parikkhārena aññuddisikena saṅghikena aññaṁ cetāpessantī”ti.


pli: Assosuṁ kho bhikkhuniyo tesaṁ upāsakānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo aññadatthikena parikkhārena aññuddisikena saṅghikena aññaṁ cetāpessantī”ti …pe…


pli: “saccaṁ kira, bhikkhave, bhikkhuniyo aññadatthikena parikkhārena aññuddisikena saṅghikena aññaṁ cetāpentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo aññadatthikena parikkhārena aññuddisikena saṅghikena aññaṁ cetāpessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññadatthikena parikkhārena aññuddisikena saṅghikena aññaṁ cetāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: aññassatthāya dinnena.


pli: Saṅghikenāti


pli: saṅghassa, na gaṇassa, na ekabhikkhuniyā.


pli: Aññaṁ cetāpeyyāti


pli: yaṁatthāya dinnaṁ, taṁ ṭhapetvā aññaṁ cetāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññadatthikena parikkhārena aññuddisikena saṅghikena aññaṁ cetāpitaṁ nissaggiyaṁ, imāhaṁ saṅghassa nissajjāmī”ti.


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Aññadatthike aññadatthikasaññā aññaṁ cetāpeti, nissaggiyaṁ pācittiyaṁ.


pli: Aññadatthike vematikā aññaṁ cetāpeti, nissaggiyaṁ pācittiyaṁ.


pli: Aññadatthike anaññadatthikasaññā aññaṁ cetāpeti, nissaggiyaṁ pācittiyaṁ.


pli: Nissaṭṭhaṁ paṭilabhitvā yathādāne upanetabbaṁ.


pli: Anaññadatthike aññadatthikasaññā, āpatti dukkaṭassa.


pli: Anaññadatthike vematikā, āpatti dukkaṭassa.


pli: Anāpatti—


pli: sesakaṁ upaneti,


pli: sāmike apaloketvā upaneti,


pli: āpadāsu,


pli: ummattikāya,


pli: ādikammikāyāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 7. Dutiyasaṅghikacetāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena upāsakā bhikkhunisaṅghassa cīvaratthāya chandakaṁ saṅgharitvā aññatarassa pāvārikassa ghare parikkhāraṁ nikkhipitvā bhikkhuniyo upasaṅkamitvā etadavocuṁ—


pli: “amukassa, ayye, pāvārikassa ghare cīvaratthāya parikkhāro nikkhitto, tato cīvaraṁ āharāpetvā bhājethā”ti.


pli: Bhikkhuniyo tena ca parikkhārena sayampi yācitvā bhesajjaṁ cetāpetvā paribhuñjiṁsu.


pli: Upāsakā jānitvā ujjhāyanti khiyyanti vipācenti—


pli: “kathañhi nāma bhikkhuniyo aññadatthikena parikkhārena aññuddisikena saṅghikena saññācikena aññaṁ cetāpessantī”ti …pe…


pli: “saccaṁ kira, bhikkhave, bhikkhuniyo aññadatthikena parikkhārena aññuddisikena saṅghikena saññācikena aññaṁ cetāpentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo aññadatthikena parikkhārena aññuddisikena saṅghikena saññācikena aññaṁ cetāpessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññadatthikena parikkhārena aññuddisikena saṅghikena saññācikena aññaṁ cetāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: aññassatthāya dinnena.


pli: Saṅghikenāti


pli: saṅghassa, na gaṇassa, na ekabhikkhuniyā.


pli: Saññācikenāti


pli: sayaṁ yācitvā.


pli: Aññaṁ cetāpeyyāti


pli: yaṁatthāya dinnaṁ taṁ ṭhapetvā aññaṁ cetāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññadatthikena parikkhārena aññuddisikena saṅghikena saññācikena aññaṁ cetāpitaṁ nissaggiyaṁ, imāhaṁ saṅghassa nissajjāmī”ti …pe…


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Aññadatthike aññadatthikasaññā aññaṁ cetāpeti, nissaggiyaṁ pācittiyaṁ.


pli: Aññadatthike vematikā aññaṁ cetāpeti, nissaggiyaṁ pācittiyaṁ.


pli: Aññadatthike anaññadatthikasaññā aññaṁ cetāpeti, nissaggiyaṁ pācittiyaṁ.


pli: Nissaṭṭhaṁ paṭilabhitvā yathādāne upanetabbaṁ.


pli: Anaññadatthike aññadatthikasaññā, āpatti dukkaṭassa.


pli: Anaññadatthike vematikā, āpatti dukkaṭassa.


pli: Anāpatti—


pli: sesakaṁ upaneti,


pli: sāmike apaloketvā upaneti,


pli: āpadāsu,


pli: ummattikāya,


pli: ādikammikāyāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 8. Gaṇikacetāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarassa pūgassa pariveṇavāsikā bhikkhuniyo yāguyā kilamanti.


pli: Atha kho so pūgo bhikkhunīnaṁ yāguatthāya chandakaṁ saṅgharitvā aññatarassa āpaṇikassa ghare parikkhāraṁ nikkhipitvā bhikkhuniyo upasaṅkamitvā etadavoca—


pli: “amukassa, ayye, āpaṇikassa ghare yāguatthāya parikkhāro nikkhitto, tato taṇḍulaṁ āharāpetvā yāguṁ pacāpetvā paribhuñjathā”ti.


pli: Bhikkhuniyo tena parikkhārena bhesajjaṁ cetāpetvā paribhuñjiṁsu.


pli: So pūgo jānitvā ujjhāyati khiyyati vipāceti—


pli: “kathañhi nāma bhikkhuniyo aññadatthikena parikkhārena aññuddisikena mahājanikena aññaṁ cetāpessantī”ti …pe…


pli: “saccaṁ kira, bhikkhave, bhikkhuniyo aññadatthikena parikkhārena aññuddisikena mahājanikena aññaṁ cetāpentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo aññadatthikena parikkhārena aññuddisikena mahājanikena aññaṁ cetāpessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññadatthikena parikkhārena aññuddisikena mahājanikena aññaṁ cetāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: aññassatthāya dinnena.


pli: Mahājanikenāti


pli: gaṇassa, na saṅghassa, na ekabhikkhuniyā.


pli: Aññaṁ cetāpeyyāti


pli: yaṁatthāya dinnaṁ taṁ ṭhapetvā aññaṁ cetāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññadatthikena parikkhārena aññuddisikena mahājanikena aññaṁ cetāpitaṁ nissaggiyaṁ imāhaṁ saṅghassa nissajjāmī”ti …pe…


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Aññadatthike aññadatthikasaññā aññaṁ cetāpeti, nissaggiyaṁ pācittiyaṁ.


pli: Aññadatthike vematikā aññaṁ cetāpeti, nissaggiyaṁ pācittiyaṁ.


pli: Aññadatthike anaññadatthikasaññā aññaṁ cetāpeti, nissaggiyaṁ pācittiyaṁ.


pli: Nissaṭṭhaṁ paṭilabhitvā yathādāne upanetabbaṁ.


pli: Anaññadatthike aññadatthikasaññā, āpatti dukkaṭassa.


pli: Anaññadatthike vematikā, āpatti dukkaṭassa.


pli: Anāpatti—


pli: sesakaṁ upaneti,


pli: sāmike apaloketvā upaneti,


pli: āpadāsu,


pli: ummattikāya,


pli: ādikammikāyāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Nissaggiyakaṇḍa


pli: Pattavagga


pli: 9. Dutiyagaṇikacetāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarassa pūgassa pariveṇavāsikā bhikkhuniyo yāguyā kilamanti.


pli: Atha kho so pūgo bhikkhunīnaṁ yāguatthāya chandakaṁ saṅgharitvā aññatarassa āpaṇikassa ghare parikkhāraṁ nikkhipitvā bhikkhuniyo upasaṅkamitvā etadavoca—


pli: “amukassa, ayye, āpaṇikassa ghare yāguatthāya parikkhāro nikkhitto.


pli: Tato taṇḍule āharāpetvā yāguṁ pacāpetvā paribhuñjathā”ti.


pli: Bhikkhuniyo tena ca parikkhārena sayampi yācitvā bhesajjaṁ cetāpetvā paribhuñjiṁsu.


pli: So pūgo jānitvā ujjhāyati khiyyati vipāceti—


pli: “kathañhi nāma bhikkhuniyo aññadatthikena parikkhārena aññuddisikena mahājanikena saññācikena aññaṁ cetāpessantī”ti …pe…


pli: “saccaṁ kira, bhikkhave, bhikkhuniyo aññadatthikena parikkhārena aññuddisikena mahājanikena saññācikena aññaṁ cetāpentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo aññadatthikena parikkhārena aññuddisikena mahājanikena saññācikena aññaṁ cetāpessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī aññadatthikena parikkhārena aññuddisikena mahājanikena saññācikena aññaṁ cetāpeyya, nissaggiyaṁ pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: aññassatthāya dinnena.


pli: Mahājanikenāti


pli: gaṇassa, na saṅghassa, na ekabhikkhuniyā.


pli: Saññācikenāti


pli: sayaṁ yācitvā.


pli: Aññaṁ cetāpeyyāti


pli: yaṁatthāya dinnaṁ taṁ ṭhapetvā aññaṁ cetāpeti, payoge dukkaṭaṁ.


pli: Paṭilābhena nissaggiyaṁ hoti.


pli: Nissajjitabbaṁ saṅghassa vā gaṇassa vā ekabhikkhuniyā vā.


pli: Evañca pana, bhikkhave, nissajjitabbaṁ.


pli: …pe…


pli: “idaṁ me, ayye, aññadatthikena parikkhārena aññuddisikena mahājanikena saññācikena aññaṁ cetāpitaṁ nissaggiyaṁ.


pli: Imāhaṁ saṅghassa nissajjāmī”ti …pe…


pli: dadeyyā”ti …pe…


pli: dadeyyun”ti …pe…


pli: ayyāya dammī”ti.


pli: Aññadatthike aññadatthikasaññā aññaṁ cetāpeti, nissaggiyaṁ pācittiyaṁ.


pli: Aññadatthike vematikā aññaṁ cetāpeti, nissaggiyaṁ pācittiyaṁ.


pli: Aññadatthike anaññadatthikasaññā aññaṁ cetāpeti, nissaggiyaṁ pācittiyaṁ.


pli: Nissaṭṭhaṁ paṭilabhitvā yathādāne upanetabbaṁ.


pli: Anaññadatthike aññadatthikasaññā, āpatti dukkaṭassa.


pli: Anaññadatthike vematikā, āpatti dukkaṭassa.


pli: Anāpatti—


pli: sesakaṁ upaneti,


pli: sāmike apaloketvā upaneti,


pli: āpadāsu,


pli: ummattikāya,


pli: ādikammikāyāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Lasuṇavagga


pli: 1. Lasuṇasikkhāpada


pli: Ime kho panāyyāyo chasaṭṭhisatā pācittiyā dhammā uddesaṁ āgacchanti.


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarena upāsakena bhikkhunisaṅgho lasuṇena pavārito hoti—


pli: “yāsaṁ ayyānaṁ lasuṇena attho, ahaṁ lasuṇenā”ti.


pli: Khettapālo ca āṇatto hoti—


pli: “sace bhikkhuniyo āgacchanti, ekamekāya bhikkhuniyā dvetayo bhaṇḍike dehī”ti.


pli: Tena kho pana samayena sāvatthiyaṁ ussavo hoti.


pli: Yathābhataṁ lasuṇaṁ parikkhayaṁ agamāsi.


pli: Bhikkhuniyo taṁ upāsakaṁ upasaṅkamitvā etadavocuṁ—


pli: “lasuṇena, āvuso, attho”ti.


pli: “Natthāyye.


pli: Yathābhataṁ lasuṇaṁ parikkhīṇaṁ.


pli: Khettaṁ gacchathā”ti.


pli: Thullanandā bhikkhunī khettaṁ gantvā na mattaṁ jānitvā bahuṁ lasuṇaṁ harāpesi.


pli: Khettapālo ujjhāyati khiyyati vipāceti—


pli: “kathañhi nāma bhikkhuniyo na mattaṁ jānitvā bahuṁ lasuṇaṁ harāpessantī”ti.


pli: Assosuṁ kho bhikkhuniyo tassa khettapālassa ujjhāyantassa khiyyantassa vipācentassa.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā na mattaṁ jānitvā bahuṁ lasuṇaṁ harāpessatī”ti …pe…


pli: “saccaṁ kira, bhikkhave, thullanandā bhikkhunī na mattaṁ jānitvā bahuṁ lasuṇaṁ harāpetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī na mattaṁ jānitvā bahuṁ lasuṇaṁ harāpessati.


pli: Netaṁ, bhikkhave, appasannānaṁ vā pasādāya …pe…


pli: dhammiṁ kathaṁ katvā bhikkhū āmantesi—


pli: “Bhūtapubbaṁ, bhikkhave, thullanandā bhikkhunī aññatarassa brāhmaṇassa pajāpati ahosi.


pli: Tisso ca dhītaro—


pli: nandā, nandavatī, sundarīnandā.


pli: Atha kho, bhikkhave, so brāhmaṇo kālaṁ katvā aññataraṁ haṁsayoniṁ upapajji.


pli: Tassa sabbasovaṇṇamayā pattā ahesuṁ.


pli: So tāsaṁ ekekaṁ pattaṁ deti.


pli: Atha kho, bhikkhave, thullanandā bhikkhunī ‘ayaṁ haṁso amhākaṁ ekekaṁ pattaṁ detī’ti taṁ haṁsarājaṁ gahetvā nippattaṁ akāsi.


pli: Tassa puna jāyamānā pattā setā sampajjiṁsu.


pli: Tadāpi, bhikkhave, thullanandā bhikkhunī atilobhena suvaṇṇā parihīnā.


pli: Idāni lasuṇā parihāyissatīti.


pli: Yaṁ laddhaṁ tena tuṭṭhabbaṁ,


pli: Atilobho hi pāpako;


pli: Haṁsarājaṁ gahetvāna,


pli: Suvaṇṇā parihāyathā”ti.


pli: Atha kho bhagavā thullanandaṁ bhikkhuniṁ anekapariyāyena vigarahitvā dubbharatāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī lasuṇaṁ khādeyya pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Lasuṇaṁ nāma


pli: māgadhakaṁ vuccati.


pli: “Khādissāmīti paṭiggaṇhā”ti, āpatti dukkaṭassa.


pli: Ajjhohāre ajjhohāre āpatti pācittiyassa.


pli: Lasuṇe lasuṇasaññā khādati, āpatti pācittiyassa.


pli: Lasuṇe vematikā khādati, āpatti pācittiyassa.


pli: Lasuṇe alasuṇasaññā khādati, āpatti pācittiyassa.


pli: Alasuṇe lasuṇasaññā khādati, āpatti dukkaṭassa.


pli: Alasuṇe vematikā khādati, āpatti dukkaṭassa.


pli: Alasuṇe alasuṇasaññā khādati, anāpatti.


pli: Anāpatti—


pli: palaṇḍuke,


pli: bhañjanake,


pli: harītake,


pli: cāpalasuṇe,


pli: sūpasampāke,


pli: maṁsasampāke,


pli: telasampāke,


pli: sāḷave,


pli: uttaribhaṅge,


pli: ummattikāya,


pli: ādikammikāyāti.


pli: Lasuṇasikkhāpadaṁ paṭhamaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Lasuṇavagga


pli: 10. Naccagītasikkhāpada


pli: Tena samayena buddho bhagavā rājagahe viharati veḷuvane kalandakanivāpe.


pli: Tena kho pana samayena rājagahe giraggasamajjo hoti.


pli: Chabbaggiyā bhikkhuniyo giraggasamajjaṁ dassanāya agamaṁsu.


pli: Manussā ujjhāyanti khiyyanti vipācenti—


pli: “kathañhi nāma bhikkhuniyo naccampi gītampi vāditampi dassanāya gacchissanti, seyyathāpi gihiniyo kāmabhoginiyo”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma chabbaggiyā bhikkhuniyo naccampi gītampi vāditampi dassanāya gacchissantī”ti …pe…


pli: “saccaṁ kira, bhikkhave, chabbaggiyā bhikkhuniyo naccampi gītampi vāditampi dassanāya gacchantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, chabbaggiyā bhikkhuniyo naccampi gītampi vāditampi dassanāya gacchissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī naccaṁ vā gītaṁ vā vāditaṁ vā dassanāya gaccheyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Naccaṁ nāma


pli: yaṁ kiñci naccaṁ.


pli: Gītaṁ nāma


pli: yaṁ kiñci gītaṁ.


pli: Vāditaṁ nāma


pli: yaṁ kiñci vāditaṁ.


pli: Dassanāya gacchati, āpatti dukkaṭassa.


pli: Yattha ṭhitā passati vā suṇāti vā, āpatti pācittiyassa.


pli: Dassanūpacāraṁ vijahitvā punappunaṁ passati vā suṇāti vā, āpatti pācittiyassa.


pli: Ekamekaṁ dassanāya gacchati, āpatti dukkaṭassa.


pli: Anāpatti—


pli: ārāme ṭhitā passati vā suṇāti vā,


pli: bhikkhuniyā ṭhitokāsaṁ vā nisinnokāsaṁ vā nipannokāsaṁ vā āgantvā naccanti vā gāyanti vā vādenti vā,


pli: paṭipathaṁ gacchantī passati vā suṇāti vā,


pli: sati karaṇīye gantvā passati vā suṇāti vā,


pli: āpadāsu,


pli: ummattikāya,


pli: ādikammikāyāti.


pli: Dasamasikkhāpadaṁ niṭṭhitaṁ.


pli: Lasuṇavaggo paṭhamo.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 11. Rattandhakārasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhaddāya kāpilāniyā antevāsiniyā bhikkhuniyā ñātako puriso gāmakā sāvatthiṁ agamāsi kenacideva karaṇīyena.


pli: Atha kho sā bhikkhunī tena purisena saddhiṁ rattandhakāre appadīpe ekenekā santiṭṭhatipi sallapatipi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī rattandhakāre appadīpe purisena saddhiṁ ekenekā santiṭṭhissatipi sallapissatipī”ti …pe…


pli: “saccaṁ kira, bhikkhave, bhikkhunī rattandhakāre appadīpe purisena saddhiṁ ekenekā santiṭṭhatipi sallapatipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhunī rattandhakāre appadīpe purisena saddhiṁ ekenekā santiṭṭhissatipi sallapissatipi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī rattandhakāre appadīpe purisena saddhiṁ ekenekā santiṭṭheyya vā sallapeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Rattandhakāreti


pli: oggate sūriye.


pli: Appadīpeti


pli: anāloke.


pli: Puriso nāma


pli: manussapuriso na yakkho na peto na tiracchānagato viññū paṭibalo santiṭṭhituṁ sallapituṁ.


pli: Saddhinti


pli: ekato.


pli: Ekenekāti


pli: puriso ceva hoti bhikkhunī ca.


pli: Santiṭṭheyya vāti


pli: purisassa hatthapāse tiṭṭhati, āpatti pācittiyassa.


pli: Sallapeyya vāti


pli: purisassa hatthapāse ṭhitā sallapati, āpatti pācittiyassa.


pli: Hatthapāsaṁ vijahitvā santiṭṭhati vā sallapati vā, āpatti dukkaṭassa.


pli: Yakkhena vā petena vā paṇḍakena vā tiracchānagatamanussaviggahena vā saddhiṁ santiṭṭhati vā sallapati vā, āpatti dukkaṭassa.


pli: Anāpatti—


pli: yo koci viññū dutiyo hoti,


pli: arahopekkhā,


pli: aññavihitā santiṭṭhati vā sallapati vā,


pli: ummattikāya,


pli: ādikammikāyāti.


pli: Paṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 12. Paṭicchannokāsasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhaddāya kāpilāniyā antevāsiniyā bhikkhuniyā ñātako puriso gāmakā sāvatthiṁ agamāsi kenacideva karaṇīyena.


pli: Atha kho sā bhikkhunī—


pli: “bhagavatā paṭikkhittaṁ rattandhakāre appadīpe purisena saddhiṁ ekenekā santiṭṭhituṁ sallapitun”ti teneva purisena saddhiṁ paṭicchanne okāse ekenekā santiṭṭhatipi sallapatipi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī paṭicchanne okāse purisena saddhiṁ ekenekā santiṭṭhissatipi sallapissatipī”ti …pe…


pli: “saccaṁ kira, bhikkhave, bhikkhunī paṭicchanne okāse purisena saddhiṁ ekenekā santiṭṭhatipi sallapatipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhunī paṭicchanne okāse purisena saddhiṁ ekenekā santiṭṭhissatipi sallapissatipi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī paṭicchanne okāse purisena saddhiṁ ekenekā santiṭṭheyya vā sallapeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Paṭicchanno nāma


pli: okāso kuṭṭena vā kavāṭena vā kilañjena vā sāṇipākārena vā rukkhena vā thambhena vā kotthaḷiyā vā yena kenaci paṭicchanno hoti.


pli: Puriso nāma


pli: manussapuriso na yakkho na peto na tiracchānagato viññū paṭibalo santiṭṭhituṁ sallapituṁ.


pli: Saddhinti


pli: ekato.


pli: Ekenekāti


pli: puriso ceva hoti bhikkhunī ca.


pli: Santiṭṭheyya vāti


pli: purisassa hatthapāse tiṭṭhati, āpatti pācittiyassa.


pli: Sallapeyya vāti


pli: purisassa hatthapāse ṭhitā sallapati, āpatti pācittiyassa.


pli: Hatthapāsaṁ vijahitvā santiṭṭhati vā sallapati vā, āpatti dukkaṭassa.


pli: Yakkhena vā petena vā paṇḍakena vā tiracchānagatamanussaviggahena vā saddhiṁ santiṭṭhati vā sallapati vā, āpatti dukkaṭassa.


pli: Anāpatti—


pli: yo koci viññū dutiyo hoti,


pli: arahopekkhā,


pli: aññavihitā santiṭṭhati vā sallapati vā,


pli: ummattikāya,


pli: ādikammikāyāti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 13. Ajjhokāsasallapanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhaddāya kāpilāniyā antevāsiniyā bhikkhuniyā ñātako puriso gāmakā sāvatthiṁ agamāsi kenacideva karaṇīyena.


pli: Atha kho sā bhikkhunī—


pli: “bhagavatā paṭikkhittaṁ paṭicchanne okāse purisena saddhiṁ ekenekā santiṭṭhituṁ sallapitun”ti teneva purisena saddhiṁ ajjhokāse ekenekā santiṭṭhatipi sallapatipi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī ajjhokāse purisena saddhiṁ ekenekā santiṭṭhissatipi sallapissatipī”ti …pe…


pli: “saccaṁ kira, bhikkhave, bhikkhunī ajjhokāse purisena saddhiṁ ekenekā santiṭṭhatipi sallapatipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhunī ajjhokāse purisena saddhiṁ ekenekā santiṭṭhissatipi sallapissatipi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī ajjhokāse purisena saddhiṁ ekenekā santiṭṭheyya vā sallapeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Ajjhokāso nāma


pli: appaṭicchanno hoti kuṭṭena vā kavāṭena vā kilañjena vā sāṇipākārena vā rukkhena vā thambhena vā kotthaḷiyā vā, yena kenaci appaṭicchanno hoti.


pli: Puriso nāma


pli: manussapuriso, na yakkho na peto na tiracchānagato, viññū paṭibalo santiṭṭhituṁ sallapituṁ.


pli: Saddhinti


pli: ekato.


pli: Ekenekāti


pli: puriso ceva hoti bhikkhunī ca.


pli: Santiṭṭheyya vāti


pli: purisassa hatthapāse tiṭṭhati, āpatti pācittiyassa.


pli: Sallapeyya vāti


pli: purisassa hatthapāse ṭhitā sallapati, āpatti pācittiyassa.


pli: Hatthapāsaṁ vijahitvā santiṭṭhati vā sallapati vā, āpatti dukkaṭassa.


pli: Yakkhena vā petena vā paṇḍakena vā tiracchānagatamanussaviggahena vā saddhiṁ santiṭṭhati vā sallapati vā, āpatti dukkaṭassa.


pli: Anāpatti—


pli: yo koci viññū dutiyo hoti,


pli: arahopekkhā,


pli: aññavihitā santiṭṭhati vā sallapati vā,


pli: ummattikāya,


pli: ādikammikāyāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 14. Dutiyikauyyojanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī rathikāyapi byūhepi siṅghāṭakepi purisena saddhiṁ ekenekā santiṭṭhatipi sallapatipi nikaṇṇikampi jappeti dutiyikampi bhikkhuniṁ uyyojeti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā rathikāyapi byūhepi siṅghāṭakepi purisena saddhiṁ ekenekā santiṭṭhissatipi sallapissatipi nikaṇṇikampi jappissati dutiyikampi bhikkhuniṁ uyyojessatī”ti …pe…


pli: “saccaṁ kira, bhikkhave, thullanandā bhikkhunī rathikāyapi byūhepi siṅghāṭakepi purisena saddhiṁ ekenekā santiṭṭhatipi sallapatipi nikaṇṇikampi jappeti dutiyikampi bhikkhuniṁ uyyojetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī rathikāyapi byūhepi siṅghāṭakepi purisena saddhiṁ ekenekā santiṭṭhissatipi sallapissatipi nikaṇṇikampi jappissati dutiyikampi bhikkhuniṁ uyyojessati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī rathikāya vā byūhe vā siṅghāṭake vā purisena saddhiṁ ekenekā santiṭṭheyya vā sallapeyya vā nikaṇṇikaṁ vā jappeyya dutiyikaṁ vā bhikkhuniṁ uyyojeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Rathikā nāma


pli: racchā vuccati.


pli: Byūhaṁ nāma


pli: yeneva pavisanti teneva nikkhamanti.


pli: Siṅghāṭako nāma


pli: caccaraṁ vuccati.


pli: Puriso nāma


pli: manussapuriso na yakkho na peto na tiracchānagato viññū paṭibalo santiṭṭhituṁ sallapituṁ.


pli: Saddhinti


pli: ekato.


pli: Ekenekāti


pli: puriso ceva hoti bhikkhunī ca.


pli: Santiṭṭheyya vāti


pli: purisassa hatthapāse tiṭṭhati, āpatti pācittiyassa.


pli: Sallapeyya vāti


pli: purisassa hatthapāse ṭhitā sallapati, āpatti pācittiyassa.


pli: Nikaṇṇikaṁ vā jappeyyāti


pli: purisassa upakaṇṇake āroceti, āpatti pācittiyassa.


pli: Dutiyikaṁ vā bhikkhuniṁ uyyojeyyāti


pli: anācāraṁ ācaritukāmā dutiyikampi bhikkhuniṁ uyyojeti, āpatti dukkaṭassa.


pli: Dassanūpacāraṁ vā savanūpacāraṁ vā vijahantiyā āpatti dukkaṭassa.


pli: Vijahite āpatti pācittiyassa.


pli: Hatthapāsaṁ vijahitvā santiṭṭhati vā sallapati vā āpatti dukkaṭassa.


pli: Yakkhena vā petena vā paṇḍakena vā tiracchānagatamanussaviggahena vā saddhiṁ santiṭṭhati vā sallapati vā, āpatti dukkaṭassa.


pli: Anāpatti—


pli: yo koci viññū dutiyo hoti,


pli: arahopekkhā,


pli: aññavihitā santiṭṭhati vā sallapati vā,


pli: na anācāraṁ ācaritukāmā,


pli: sati karaṇīye dutiyikaṁ bhikkhuniṁ uyyojeti,


pli: ummattikāya,


pli: ādikammikāyāti.


pli: Catutthasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 15. Anāpucchāpakkamanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarā bhikkhunī aññatarassa kulassa kulūpikā hoti niccabhattikā.


pli: Atha kho sā bhikkhunī pubbaṇhasamayaṁ nivāsetvā pattacīvaramādāya yena taṁ kulaṁ tenupasaṅkami; upasaṅkamitvā āsane nisīditvā sāmike anāpucchā pakkāmi.


pli: Tassa kulassa dāsī gharaṁ sammajjantī taṁ āsanaṁ bhājanantarikāya pakkhipi.


pli: Manussā taṁ āsanaṁ apassantā taṁ bhikkhuniṁ etadavocuṁ—


pli: “kahaṁ taṁ, ayye, āsanan”ti?


pli: “Nāhaṁ taṁ, āvuso, āsanaṁ passāmī”ti.


pli: “Dethāyye, taṁ āsanan”ti paribhāsitvā niccabhattaṁ pacchindiṁsu.


pli: Atha kho te manussā gharaṁ sodhentā taṁ āsanaṁ bhājanantarikāya passitvā taṁ bhikkhuniṁ khamāpetvā niccabhattaṁ paṭṭhapesuṁ.


pli: Atha kho sā bhikkhunī bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī purebhattaṁ kulāni upasaṅkamitvā āsane nisīditvā sāmike anāpucchā pakkamissatī”ti …pe…


pli: “saccaṁ kira, bhikkhave, bhikkhunī purebhattaṁ kulāni upasaṅkamitvā āsane nisīditvā sāmike anāpucchā pakkamatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave bhikkhunī purebhattaṁ kulāni upasaṅkamitvā āsane nisīditvā sāmike anāpucchā pakkamissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī purebhattaṁ kulāni upasaṅkamitvā āsane nisīditvā sāmike anāpucchā pakkameyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Purebhattaṁ nāma


pli: aruṇuggamanaṁ upādāya yāva majjhanhikā.


pli: Kulaṁ nāma


pli: cattāri kulāni— khattiyakulaṁ, brāhmaṇakulaṁ, vessakulaṁ, suddakulaṁ.


pli: Upasaṅkamitvāti


pli: tattha gantvā.


pli: Āsanaṁ nāma


pli: pallaṅkassa okāso vuccati.


pli: Nisīditvāti


pli: tasmiṁ nisīditvā.


pli: Sāmike anāpucchā pakkameyyāti


pli: yo tasmiṁ kule manusso viññū taṁ anāpucchā anovassakaṁ atikkāmentiyā āpatti pācittiyassa.


pli: Ajjhokāse upacāraṁ atikkāmentiyā āpatti pācittiyassa.


pli: Anāpucchite anāpucchitasaññā pakkamati, āpatti pācittiyassa.


pli: Anāpucchite vematikā pakkamati, āpatti pācittiyassa.


pli: Anāpucchite āpucchitasaññā pakkamati, āpatti pācittiyassa.


pli: Pallaṅkassa anokāse āpatti dukkaṭassa.


pli: Āpucchite anāpucchitasaññā, āpatti dukkaṭassa.


pli: Āpucchite vematikā, āpatti dukkaṭassa.


pli: Āpucchite āpucchitasaññā, anāpatti.


pli: Anāpatti—


pli: āpucchā gacchati,


pli: asaṁhārime,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 16. Anāpucchāabhinisīdanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī pacchābhattaṁ kulāni upasaṅkamitvā sāmike anāpucchā āsane abhinisīdatipi abhinipajjatipi.


pli: Manussā thullanandaṁ bhikkhuniṁ hirīyamānā āsane neva abhinisīdanti na abhinipajjanti.


pli: Manussā ujjhāyanti khiyyanti vipācenti—


pli: “kathañhi nāma ayyā thullanandā pacchābhattaṁ kulāni upasaṅkamitvā sāmike anāpucchā āsane abhinisīdissatipi abhinipajjissatipī”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā pacchābhattaṁ kulāni upasaṅkamitvā sāmike anāpucchā āsane abhinisīdissatipi abhinipajjissatipī”ti …pe…


pli: “saccaṁ kira, bhikkhave, thullanandā bhikkhunī pacchābhattaṁ kulāni upasaṅkamitvā sāmike anāpucchā āsane abhinisīdatipi abhinipajjatipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī pacchābhattaṁ kulāni upasaṅkamitvā sāmike anāpucchā āsane abhinisīdissatipi abhinipajjissatipi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī pacchābhattaṁ kulāni upasaṅkamitvā sāmike anāpucchā āsane abhinisīdeyya vā abhinipajjeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Pacchābhattaṁ nāma


pli: majjhanhike vītivatte yāva atthaṅgate sūriye.


pli: Kulaṁ nāma


pli: cattāri kulāni— khattiyakulaṁ, brāhmaṇakulaṁ, vessakulaṁ, suddakulaṁ.


pli: Upasaṅkamitvāti


pli: tattha gantvā.


pli: Sāmike anāpucchāti


pli: yo tasmiṁ kule manusso sāmiko dātuṁ, taṁ anāpucchā.


pli: Āsanaṁ nāma


pli: pallaṅkassa okāso vuccati.


pli: Abhinisīdeyyāti


pli: tasmiṁ abhinisīdati, āpatti pācittiyassa.


pli: Abhinipajjeyyāti


pli: tasmiṁ abhinipajjati, āpatti pācittiyassa.


pli: Anāpucchite anāpucchitasaññā āsane abhinisīdati vā abhinipajjati vā, āpatti pācittiyassa.


pli: Anāpucchite vematikā āsane abhinisīdati vā abhinipajjati vā, āpatti pācittiyassa.


pli: Anāpucchite āpucchitasaññā āsane abhinisīdati vā abhinipajjati vā, āpatti pācittiyassa.


pli: Pallaṅkassa anokāse āpatti dukkaṭassa.


pli: Āpucchite anāpucchitasaññā, āpatti dukkaṭassa.


pli: Āpucchite vematikā, āpatti dukkaṭassa.


pli: Āpucchite āpucchitasaññā, anāpatti.


pli: Anāpatti—


pli: āpucchā āsane abhinisīdati vā abhinipajjati vā,


pli: dhuvapaññatte,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 17. Anāpucchāsantharaṇasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena sambahulā bhikkhuniyo kosalesu janapade sāvatthiṁ gacchantiyo sāyaṁ aññataraṁ gāmaṁ upagantvā aññataraṁ brāhmaṇakulaṁ upasaṅkamitvā okāsaṁ yāciṁsu.


pli: Atha kho sā brāhmaṇī tā bhikkhuniyo etadavoca—


pli: “āgametha, ayye, yāva brāhmaṇo āgacchatī”ti.


pli: Bhikkhuniyo—


pli: “yāva brāhmaṇo āgacchatī”ti seyyaṁ santharitvā ekaccā nisīdiṁsu ekaccā nipajjiṁsu.


pli: Atha kho so brāhmaṇo rattiṁ āgantvā taṁ brāhmaṇiṁ etadavoca—


pli: “kā imā”ti?


pli: “Bhikkhuniyo, ayyā”ti.


pli: “Nikkaḍḍhatha imā muṇḍā bandhakiniyo”ti, gharato nikkaḍḍhāpesi.


pli: Atha kho tā bhikkhuniyo sāvatthiṁ gantvā bhikkhunīnaṁ etamatthaṁ ārocesuṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo vikāle kulāni upasaṅkamitvā sāmike anāpucchā seyyaṁ santharitvā abhinisīdissantipi abhinipajjissantipī”ti …pe…


pli: “saccaṁ kira, bhikkhave, bhikkhuniyo vikāle kulāni upasaṅkamitvā sāmike anāpucchā seyyaṁ santharitvā abhinisīdantipi abhinipajjantipī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo vikāle kulāni upasaṅkamitvā sāmike anāpucchā seyyaṁ santharitvā abhinisīdissantipi abhinipajjissantipi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī vikāle kulāni upasaṅkamitvā sāmike anāpucchā seyyaṁ santharitvā vā santharāpetvā vā abhinisīdeyya vā abhinipajjeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Vikālo nāma


pli: atthaṅgate sūriye yāva aruṇuggamanā.


pli: Kulaṁ nāma


pli: cattāri kulāni— khattiyakulaṁ, brāhmaṇakulaṁ, vessakulaṁ suddakulaṁ.


pli: Upasaṅkamitvāti


pli: tattha gantvā.


pli: Sāmike anāpucchāti


pli: yo tasmiṁ kule manusso sāmiko dātuṁ, taṁ anāpucchā.


pli: Seyyaṁ nāma


pli: antamaso paṇṇasanthāropi.


pli: Santharitvāti


pli: sayaṁ santharitvā.


pli: Santharāpetvāti


pli: aññaṁ santharāpetvā.


pli: Abhinisīdeyyāti


pli: tasmiṁ abhinisīdati, āpatti pācittiyassa.


pli: Abhinipajjeyyāti


pli: tasmiṁ abhinipajjati, āpatti pācittiyassa.


pli: Anāpucchite anāpucchitasaññā seyyaṁ santharitvā vā santharāpetvā vā abhinisīdati vā abhinipajjati vā, āpatti pācittiyassa.


pli: Anāpucchite vematikā seyyaṁ santharitvā vā santharāpetvā vā abhinisīdati vā abhinipajjati vā, āpatti pācittiyassa.


pli: Anāpucchite āpucchitasaññā seyyaṁ santharitvā vā santharāpetvā vā abhinisīdati vā abhinipajjati vā, āpatti pācittiyassa.


pli: Āpucchite anāpucchitasaññā, āpatti dukkaṭassa.


pli: Āpucchite vematikā, āpatti dukkaṭassa.


pli: Āpucchite āpucchitasaññā, anāpatti.


pli: Anāpatti—


pli: āpucchā seyyaṁ santharitvā vā santharāpetvā vā abhinisīdati vā abhinipajjati vā,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 18. Paraujjhāpanakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhaddāya kāpilāniyā antevāsinī bhikkhunī bhaddaṁ kāpilāniṁ sakkaccaṁ upaṭṭheti.


pli: Bhaddā kāpilānī bhikkhuniyo etadavoca—


pli: “ayaṁ maṁ, ayye, bhikkhunī sakkaccaṁ upaṭṭheti, imissāhaṁ cīvaraṁ dassāmī”ti.


pli: Atha kho sā bhikkhunī duggahitena dūpadhāritena paraṁ ujjhāpesi—


pli: “ahaṁ kirāyye, ayyaṁ na sakkaccaṁ upaṭṭhemi, na kira me ayyā cīvaraṁ dassatī”ti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī duggahitena dūpadhāritena paraṁ ujjhāpessatī”ti …pe…


pli: “saccaṁ kira, bhikkhave, bhikkhunī duggahitena dūpadhāritena paraṁ ujjhāpetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhunī duggahitena dūpadhāritena paraṁ ujjhāpessati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī duggahitena dūpadhāritena paraṁ ujjhāpeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Duggahitenāti


pli: aññathā gahitena.


pli: Dūpadhāritenāti


pli: aññathā upadhāritena.


pli: Paranti


pli: upasampannaṁ ujjhāpeti, āpatti pācittiyassa.


pli: Upasampannāya upasampannasaññā ujjhāpeti, āpatti pācittiyassa.


pli: Upasampannāya vematikā ujjhāpeti, āpatti pācittiyassa.


pli: Upasampannāya anupasampannasaññā ujjhāpeti, āpatti pācittiyassa.


pli: Anupasampannaṁ ujjhāpeti, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: ummattikāya,


pli: ādikammikāyāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 19. Paraabhisapanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo attano bhaṇḍakaṁ apassantiyo caṇḍakāḷiṁ bhikkhuniṁ etadavocuṁ—


pli: “apāyye, amhākaṁ bhaṇḍakaṁ passeyyāsī”ti?


pli: Caṇḍakāḷī bhikkhunī ujjhāyati khiyyati vipāceti—


pli: “ahameva nūna corī, ahameva nūna alajjinī, yā ayyāyo attano bhaṇḍakaṁ apassantiyo tā maṁ evamāhaṁsu—


pli: ‘apāyye, amhākaṁ bhaṇḍakaṁ passeyyāsī’ti?


pli: Sacāhaṁ, ayye, tumhākaṁ bhaṇḍakaṁ gaṇhāmi, assamaṇī homi, brahmacariyā cavāmi, nirayaṁ upapajjāmi;


pli: yā pana maṁ abhūtena evamāha sāpi assamaṇī hotu, brahmacariyā cavatu, nirayaṁ upapajjatū”ti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā caṇḍakāḷī attānampi parampi nirayenapi brahmacariyenapi abhisapissatī”ti …pe…


pli: “saccaṁ kira, bhikkhave, caṇḍakāḷī bhikkhunī attānampi parampi nirayenapi brahmacariyenapi abhisapatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, caṇḍakāḷī bhikkhunī attānampi parampi nirayenapi brahmacariyenapi abhisapissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī attānaṁ vā paraṁ vā nirayena vā brahmacariyena vā abhisapeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Attānanti


pli: paccattaṁ.


pli: Paranti


pli: upasampannaṁ.


pli: Nirayena vā brahmacariyena vā abhisapati, āpatti pācittiyassa.


pli: Upasampannāya upasampannasaññā nirayena vā brahmacariyena vā abhisapati, āpatti pācittiyassa.


pli: Upasampannāya vematikā nirayena vā brahmacariyena vā abhisapati, āpatti pācittiyassa.


pli: Upasampannāya anupasampannasaññā nirayena vā brahmacariyena vā abhisapati, āpatti pācittiyassa.


pli: Tiracchānayoniyā vā pettivisayena vā manussadobhaggena vā abhisapati, āpatti dukkaṭassa.


pli: Anupasampannaṁ abhisapati, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: atthapurekkhārāya,


pli: dhammapurekkhārāya,


pli: anusāsanipurekkhārāya,


pli: ummattikāya,


pli: ādikammikāyāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Lasuṇavagga


pli: 2. Sambādhalomasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena chabbaggiyā bhikkhuniyo sambādhe lomaṁ saṁharāpetvā aciravatiyā nadiyā vesiyāhi saddhiṁ naggā ekatitthe nahāyanti.


pli: Vesiyā ujjhāyanti khiyyanti vipācenti—


pli: “kathañhi nāma bhikkhuniyo sambādhe lomaṁ saṁharāpessanti, seyyathāpi gihiniyo kāmabhoginiyo”ti.


pli: Assosuṁ kho bhikkhuniyo tāsaṁ vesiyānaṁ ujjhāyantīnaṁ khiyyantīnaṁ vipācentīnaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma chabbaggiyā bhikkhuniyo sambādhe lomaṁ saṁharāpessantī”ti …pe…


pli: “saccaṁ kira, bhikkhave, chabbaggiyā bhikkhuniyo sambādhe lomaṁ saṁharāpentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, chabbaggiyā bhikkhuniyo sambādhe lomaṁ saṁharāpessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī sambādhe lomaṁ saṁharāpeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Sambādho nāma


pli: ubho upakacchakā, muttakaraṇaṁ.


pli: Saṁharāpeyyāti


pli: ekampi lomaṁ saṁharāpeti, āpatti pācittiyassa.


pli: Bahukepi lome saṁharāpeti, āpatti pācittiyassa.


pli: Anāpatti—


pli: ābādhapaccayā,


pli: ummattikāya,


pli: ādikammikāyāti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Rattandhakāravagga


pli: 20. Rodanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena caṇḍakāḷī bhikkhunī bhikkhunīhi saddhiṁ bhaṇḍitvā attānaṁ vadhitvā vadhitvā rodati.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā caṇḍakāḷī attānaṁ vadhitvā vadhitvā rodissatī”ti …pe…


pli: “saccaṁ kira, bhikkhave, caṇḍakāḷī bhikkhunī attānaṁ vadhitvā vadhitvā rodatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, caṇḍakāḷī bhikkhunī attānaṁ vadhitvā vadhitvā rodissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī attānaṁ vadhitvā vadhitvā rodeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Attānanti


pli: paccattaṁ.


pli: Vadhitvā vadhitvā rodati, āpatti pācittiyassa.


pli: Vadhati na rodati, āpatti dukkaṭassa.


pli: Rodati na vadhati, āpatti dukkaṭassa.


pli: Anāpatti—


pli: ñātibyasanena vā bhogabyasanena vā rogabyasanena vā phuṭṭhā rodati na vadhati,


pli: ummattikāya,


pli: ādikammikāyāti.


pli: Dasamasikkhāpadaṁ niṭṭhitaṁ.


pli: Andhakāravaggo dutiyo.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 21. Naggasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena sambahulā bhikkhuniyo aciravatiyā nadiyā vesiyāhi saddhiṁ naggā ekatitthe nahāyanti.


pli: Vesiyā tā bhikkhuniyo uppaṇḍesuṁ—


pli: “kiṁ nu kho nāma tumhākaṁ, ayye, daharānaṁ brahmacariyaṁ ciṇṇena, nanu nāma kāmā paribhuñjitabbā.


pli: Yadā jiṇṇā bhavissatha tadā brahmacariyaṁ carissatha.


pli: Evaṁ tumhākaṁ ubho atthā pariggahitā bhavissantī”ti.


pli: Bhikkhuniyo vesiyāhi uppaṇḍiyamānā maṅkū ahesuṁ.


pli: Atha kho tā bhikkhuniyo upassayaṁ gantvā bhikkhunīnaṁ etamatthaṁ ārocesuṁ.


pli: Bhikkhuniyo bhikkhūnaṁ etamatthaṁ ārocesuṁ.


pli: Bhikkhū bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe dhammiṁ kathaṁ katvā bhikkhū āmantesi—


pli: “tena hi, bhikkhave, bhikkhunīnaṁ sikkhāpadaṁ paññapessāmi dasa atthavase paṭicca—


pli: saṅghasuṭṭhutāya …pe…


pli: vinayānuggahāya.


pli: Evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī naggā nahāyeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Naggā nahāyeyyāti


pli: anivatthā vā apārutā vā nahāyati, payoge dukkaṭaṁ.


pli: Nahānapariyosāne āpatti pācittiyassa.


pli: Anāpatti—


pli: acchinnacīvarikāya vā naṭṭhacīvarikāya vā,


pli: āpadāsu,


pli: ummattikāya,


pli: ādikammikāyāti.


pli: Paṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 22. Udakasāṭikasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhagavatā bhikkhunīnaṁ udakasāṭikā anuññātā hoti.


pli: Chabbaggiyā bhikkhuniyo—


pli: “bhagavatā udakasāṭikā anuññātā”ti appamāṇikāyo udakasāṭikāyo dhāresuṁ.


pli: Puratopi pacchatopi ākaḍḍhantā āhiṇḍanti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma chabbaggiyā bhikkhuniyo appamāṇikāyo udakasāṭikāyo dhāressantī”ti …pe…


pli: “saccaṁ kira, bhikkhave, chabbaggiyā bhikkhuniyo appamāṇikāyo udakasāṭikāyo dhārentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, chabbaggiyā bhikkhuniyo appamāṇikāyo udakasāṭikāyo dhāressanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Udakasāṭikaṁ pana bhikkhuniyā kārayamānāya pamāṇikā kāretabbā. Tatridaṁ pamāṇaṁ—dīghaso catasso vidatthiyo, sugatavidatthiyā; tiriyaṁ dve vidatthiyo. Taṁ atikkāmentiyā chedanakaṁ pācittiyan”ti.


pli: Udakasāṭikā nāma


pli: yāya nivatthā nahāyati.


pli: Kārayamānāyāti


pli: karontiyā vā kārāpentiyā vā. Pamāṇikā kāretabbā.


pli: Tatridaṁ pamāṇaṁ— dīghaso catasso vidatthiyo, sugatavidatthiyā; tiriyaṁ dve vidatthiyo.


pli: Taṁ atikkāmetvā karoti vā kārāpeti vā, payoge dukkaṭaṁ.


pli: Paṭilābhena chinditvā pācittiyaṁ desetabbaṁ.


pli: Attanā vippakataṁ attanā pariyosāpeti, āpatti pācittiyassa.


pli: Attanā vippakataṁ parehi pariyosāpeti, āpatti pācittiyassa.


pli: Parehi vippakataṁ attanā pariyosāpeti, āpatti pācittiyassa.


pli: Parehi vippakataṁ parehi pariyosāpeti, āpatti pācittiyassa.


pli: Aññassatthāya karoti vā kārāpeti vā, āpatti dukkaṭassa.


pli: Aññena kataṁ paṭilabhitvā paribhuñjati, āpatti dukkaṭassa.


pli: Anāpatti—


pli: pamāṇikaṁ karoti,


pli: ūnakaṁ karoti,


pli: aññena kataṁ pamāṇātikkantaṁ paṭilabhitvā chinditvā paribhuñjati,


pli: vitānaṁ vā bhūmattharaṇaṁ vā sāṇipākāraṁ vā bhisiṁ vā bibbohanaṁ vā karoti,


pli: ummattikāya,


pli: ādikammikāyāti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 23. Cīvarasibbanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarissā bhikkhuniyā mahagghe cīvaradusse cīvaraṁ dukkaṭaṁ hoti dussibbitaṁ.


pli: Thullanandā bhikkhunī taṁ bhikkhuniṁ etadavoca—


pli: “sundaraṁ kho idaṁ te, ayye, cīvaradussaṁ;


pli: cīvarañca kho dukkaṭaṁ dussibbitan”ti.


pli: “Visibbemi, ayye, sibbissasī”ti?


pli: “Āmāyye, sibbissāmī”ti.


pli: Atha kho sā bhikkhunī taṁ cīvaraṁ visibbetvā thullanandāya bhikkhuniyā adāsi.


pli: Thullanandā bhikkhunī—


pli: “sibbissāmi sibbissāmī”ti neva sibbati na sibbāpanāya ussukkaṁ karoti.


pli: Atha kho sā bhikkhunī bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā bhikkhuniyā cīvaraṁ visibbāpetvā neva sibbissati na sibbāpanāya ussukkaṁ karissatī”ti …pe…


pli: “saccaṁ kira, bhikkhave, thullanandā bhikkhunī bhikkhuniyā cīvaraṁ visibbāpetvā neva sibbati na sibbāpanāya ussukkaṁ karotī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī bhikkhuniyā cīvaraṁ visibbāpetvā neva sibbissati na sibbāpanāya ussukkaṁ karissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī bhikkhuniyā cīvaraṁ visibbetvā vā visibbāpetvā vā sā pacchā anantarāyikinī neva sibbeyya na sibbāpanāya ussukkaṁ kareyya, aññatra catūhapañcāhā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Bhikkhuniyāti


pli: aññāya bhikkhuniyā.


pli: Cīvaraṁ nāma


pli: channaṁ cīvarānaṁ aññataraṁ cīvaraṁ.


pli: Visibbetvāti


pli: sayaṁ visibbetvā.


pli: Visibbāpetvāti


pli: aññaṁ visibbāpetvā.


pli: Sā pacchā anantarāyikinīti


pli: asati antarāye.


pli: Neva sibbeyyāti


pli: na sayaṁ sibbeyya.


pli: Na sibbāpanāya ussukkaṁ kareyyāti


pli: na aññaṁ āṇāpeyya.


pli: Aññatra catūhapañcāhāti


pli: ṭhapetvā catūhapañcāhaṁ.


pli: “Neva sibbissāmi na sibbāpanāya ussukkaṁ karissāmī”ti dhuraṁ nikkhittamatte āpatti pācittiyassa.


pli: Upasampannāya upasampannasaññā cīvaraṁ visibbetvā vā visibbāpetvā vā sā pacchā anantarāyikinī neva sibbati na sibbāpanāya ussukkaṁ karoti, aññatra catūhapañcāhā, āpatti pācittiyassa.


pli: Upasampannāya vematikā cīvaraṁ visibbetvā vā visibbāpetvā vā sā pacchā anantarāyikinī neva sibbati na sibbāpanāya ussukkaṁ karoti, aññatra catūhapañcāhā, āpatti pācittiyassa.


pli: Upasampannāya anupasampannasaññā cīvaraṁ visibbetvā vā visibbāpetvā vā sā pacchā anantarāyikinī neva sibbati na sibbāpanāya ussukkaṁ karoti, aññatra catūhapañcāhā, āpatti pācittiyassa.


pli: Aññaṁ parikkhāraṁ visibbetvā vā visibbāpetvā vā sā pacchā anantarāyikinī neva sibbati na sibbāpanāya ussukkaṁ karoti, aññatra catūhapañcāhā, āpatti dukkaṭassa.


pli: Anupasampannāya cīvaraṁ vā aññaṁ vā parikkhāraṁ visibbetvā vā visibbāpetvā vā sā pacchā anantarāyikinī neva sibbati na sibbāpanāya ussukkaṁ karoti, aññatra catūhapañcāhā, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: sati antarāye,


pli: pariyesitvā na labhati,


pli: karontī catūhapañcāhaṁ atikkāmeti,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 24. Saṅghāṭicārasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo bhikkhunīnaṁ hatthe cīvaraṁ nikkhipitvā santaruttarena janapadacārikaṁ pakkamanti.


pli: Tāni cīvarāni ciraṁ nikkhittāni kaṇṇakitāni honti.


pli: Tāni bhikkhuniyo otāpenti.


pli: Bhikkhuniyo tā bhikkhuniyo etadavocuṁ—


pli: “kassimāni, ayye, cīvarāni kaṇṇakitānī”ti?


pli: Atha kho tā bhikkhuniyo bhikkhunīnaṁ etamatthaṁ ārocesuṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo bhikkhunīnaṁ hatthe cīvaraṁ nikkhipitvā santaruttarena janapadacārikaṁ pakkamissantī”ti …pe…


pli: “saccaṁ kira, bhikkhave, bhikkhuniyo bhikkhunīnaṁ hatthe cīvaraṁ nikkhipitvā santaruttarena janapadacārikaṁ pakkamantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo bhikkhunīnaṁ hatthe cīvaraṁ nikkhipitvā santaruttarena janapadacārikaṁ pakkamissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī pañcāhikaṁ saṅghāṭicāraṁ atikkāmeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Pañcāhikaṁ saṅghāṭicāraṁ atikkāmeyyāti


pli: pañcamaṁ divasaṁ pañca cīvarāni neva nivāseti na pārupati na otāpeti, pañcamaṁ divasaṁ atikkāmeti, āpatti pācittiyassa.


pli: Pañcāhātikkante atikkantasaññā, āpatti pācittiyassa.


pli: Pañcāhātikkante vematikā, āpatti pācittiyassa.


pli: Pañcāhātikkante anatikkantasaññā, āpatti pācittiyassa.


pli: Pañcāhānatikkante atikkantasaññā, āpatti dukkaṭassa.


pli: Pañcāhānatikkante vematikā, āpatti dukkaṭassa.


pli: Anāpatti—


pli: pañcamaṁ divasaṁ pañca cīvarāni nivāseti vā pārupati vā otāpeti vā,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Catutthasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 25. Cīvarasaṅkamanīyasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarā bhikkhunī piṇḍāya caritvā allacīvaraṁ pattharitvā vihāraṁ pāvisi.


pli: Aññatarā bhikkhunī taṁ cīvaraṁ pārupitvā gāmaṁ piṇḍāya pāvisi.


pli: Sā nikkhamitvā bhikkhuniyo pucchi—


pli: “apāyye, mayhaṁ cīvaraṁ passeyyāthā”ti?


pli: Bhikkhuniyo tassā bhikkhuniyā etamatthaṁ ārocesuṁ.


pli: Atha kho sā bhikkhunī ujjhāyati khiyyati vipāceti—


pli: “kathañhi nāma bhikkhunī mayhaṁ cīvaraṁ anāpucchā pārupissatī”ti.


pli: Atha kho sā bhikkhunī bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhunī bhikkhuniyā cīvaraṁ anāpucchā pārupissatī”ti …pe…


pli: “saccaṁ kira, bhikkhave, bhikkhunī bhikkhuniyā cīvaraṁ anāpucchā pārupatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhunī bhikkhuniyā cīvaraṁ anāpucchā pārupissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī cīvarasaṅkamanīyaṁ dhāreyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Cīvarasaṅkamanīyaṁ nāma


pli: upasampannāya pañcannaṁ cīvarānaṁ aññataraṁ cīvaraṁ tassā vā adinnaṁ taṁ vā anāpucchā nivāseti vā pārupati vā, āpatti pācittiyassa.


pli: Upasampannāya upasampannasaññā cīvarasaṅkamanīyaṁ dhāreti, āpatti pācittiyassa.


pli: Upasampannāya vematikā cīvarasaṅkamanīyaṁ dhāreti, āpatti pācittiyassa.


pli: Upasampannāya anupasampannasaññā cīvarasaṅkamanīyaṁ dhāreti, āpatti pācittiyassa.


pli: Anupasampannāya cīvarasaṅkamanīyaṁ dhāreti, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: sā vā deti,


pli: taṁ vā āpucchā nivāseti vā pārupati vā,


pli: acchinnacīvarikāya,


pli: naṭṭhacīvarikāya,


pli: āpadāsu,


pli: ummattikāya,


pli: ādikammikāyāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 26. Gaṇacīvarasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandāya bhikkhuniyā upaṭṭhākakulaṁ thullanandaṁ bhikkhuniṁ etadavoca—


pli: “bhikkhunisaṅghassa, ayye, cīvaraṁ dassāmā”ti.


pli: Thullanandā bhikkhunī—


pli: “tumhe bahukiccā bahukaraṇīyā”ti antarāyaṁ akāsi.


pli: Tena kho pana samayena tassa kulassa gharaṁ ḍayhati.


pli: Te ujjhāyanti khiyyanti vipācenti—


pli: “kathañhi nāma ayyā thullanandā amhākaṁ deyyadhammaṁ antarāyaṁ karissati.


pli: Ubhayenāmha paribāhirā bhogehi ca puññena cā”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā gaṇassa cīvaralābhaṁ antarāyaṁ karissatī”ti …pe…


pli: “saccaṁ kira, bhikkhave, thullanandā bhikkhunī gaṇassa cīvaralābhaṁ antarāyaṁ akāsī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī gaṇassa cīvaralābhaṁ antarāyaṁ karissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī gaṇassa cīvaralābhaṁ antarāyaṁ kareyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Gaṇo nāma


pli: bhikkhunisaṅgho vuccati.


pli: Cīvaraṁ nāma


pli: channaṁ cīvarānaṁ aññataraṁ cīvaraṁ vikappanupagaṁ pacchimaṁ.


pli: Antarāyaṁ kareyyāti


pli: “kathaṁ ime cīvaraṁ na dadeyyun”ti antarāyaṁ karoti, āpatti pācittiyassa.


pli: Aññaṁ parikkhāraṁ antarāyaṁ karoti, āpatti dukkaṭassa.


pli: Sambahulānaṁ bhikkhunīnaṁ vā ekabhikkhuniyā vā anupasampannāya vā cīvaraṁ vā aññaṁ vā parikkhāraṁ antarāyaṁ karoti, āpatti dukkaṭassa.


pli: Anāpatti—


pli: ānisaṁsaṁ dassetvā nivāreti,


pli: ummattikāya,


pli: ādikammikāyāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 27. Paṭibāhanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhunisaṅghassa akālacīvaraṁ uppannaṁ hoti.


pli: Atha kho bhikkhunisaṅgho taṁ cīvaraṁ bhājetukāmo sannipati.


pli: Tena kho pana samayena thullanandāya bhikkhuniyā antevāsiniyo bhikkhuniyo pakkantā honti.


pli: Thullanandā bhikkhunī tā bhikkhuniyo etadavoca—


pli: “ayye, bhikkhuniyo pakkantā, na tāva cīvaraṁ bhājīyissatī”ti.


pli: Cīvaravibhaṅgaṁ paṭibāhi.


pli: Bhikkhuniyo na tāva cīvaraṁ bhājīyissatīti pakkamiṁsu.


pli: Thullanandā bhikkhunī antevāsinīsu bhikkhunīsu āgatāsu taṁ cīvaraṁ bhājāpesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā dhammikaṁ cīvaravibhaṅgaṁ paṭibāhissatī”ti …pe…


pli: “saccaṁ kira, bhikkhave, thullanandā bhikkhunī dhammikaṁ cīvaravibhaṅgaṁ paṭibāhatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī dhammikaṁ cīvaravibhaṅgaṁ paṭibāhissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī dhammikaṁ cīvaravibhaṅgaṁ paṭibāheyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Dhammiko nāma cīvaravibhaṅgo


pli: samaggo bhikkhunisaṅgho sannipatitvā bhājeti.


pli: Paṭibāheyyāti


pli: kathaṁ imaṁ cīvaraṁ na bhājeyyāti paṭibāhati, āpatti pācittiyassa.


pli: Dhammike dhammikasaññā paṭibāhati, āpatti pācittiyassa.


pli: Dhammike vematikā paṭibāhati, āpatti dukkaṭassa.


pli: Dhammike adhammikasaññā paṭibāhati, anāpatti.


pli: Adhammike dhammikasaññā, āpatti dukkaṭassa.


pli: Adhammike vematikā, āpatti dukkaṭassa.


pli: Adhammike adhammikasaññā, anāpatti.


pli: Anāpatti—


pli: ānisaṁsaṁ dassetvā paṭibāhati,


pli: ummattikāya,


pli: ādikammikāyāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 28. Cīvaradānasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī naṭānampi naṭakānampi laṅghakānampi sokajjhāyikānampi kumbhathūṇikānampi samaṇacīvaraṁ deti—


pli: “mayhaṁ parisati vaṇṇaṁ bhāsathā”ti.


pli: Naṭāpi naṭakāpi laṅghakāpi sokajjhāyikāpi kumbhathūṇikāpi thullanandāya bhikkhuniyā parisati vaṇṇaṁ bhāsanti—


pli: “ayyā thullanandā bahussutā bhāṇikā visāradā paṭṭā dhammiṁ kathaṁ kātuṁ;


pli: detha ayyāya, karotha ayyāyā”ti.


pli: Yā tā bhikkhuniyo appicchā … tā ujjhāyanti khiyyanti vipācenti—


pli: “kathañhi nāma ayyā thullanandā agārikassa samaṇacīvaraṁ dassatī”ti …pe…


pli: “saccaṁ kira, bhikkhave, thullanandā bhikkhunī agārikassa samaṇacīvaraṁ detī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī agārikassa samaṇacīvaraṁ dassati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī agārikassa vā paribbājakassa vā paribbājikāya vā samaṇacīvaraṁ dadeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Agāriko nāma


pli: yo koci agāraṁ ajjhāvasati.


pli: Paribbājako nāma


pli: bhikkhuñca sāmaṇerañca ṭhapetvā yo koci paribbājakasamāpanno.


pli: Paribbājikā nāma


pli: bhikkhuniñca sikkhamānañca sāmaṇeriñca ṭhapetvā yā kāci paribbājikasamāpannā.


pli: Samaṇacīvaraṁ nāma


pli: kappakataṁ vuccati.


pli: Deti, āpatti pācittiyassa.


pli: Anāpatti—


pli: mātāpitūnaṁ deti,


pli: tāvakālikaṁ deti,


pli: ummattikāya,


pli: ādikammikāyāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 29. Kālaatikkamanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandāya bhikkhuniyā upaṭṭhākakulaṁ thullanandaṁ bhikkhuniṁ etadavoca—


pli: “sace mayaṁ, ayye, sakkoma, bhikkhunisaṅghassa cīvaraṁ dassāmā”ti.


pli: Tena kho pana samayena vassaṁvuṭṭhā bhikkhuniyo cīvaraṁ bhājetukāmā sannipatiṁsu.


pli: Thullanandā bhikkhunī tā bhikkhuniyo etadavoca—


pli: “āgametha, ayye, atthi bhikkhunisaṅghassa cīvarapaccāsā”ti.


pli: Bhikkhuniyo thullanandaṁ bhikkhuniṁ etadavocuṁ—


pli: “gacchāyye, taṁ cīvaraṁ jānāhī”ti.


pli: Thullanandā bhikkhunī yena taṁ kulaṁ tenupasaṅkami; upasaṅkamitvā te manusse etadavoca—


pli: “Na mayaṁ, ayye, sakkoma bhikkhunisaṅghassa cīvaraṁ dātun”ti.


pli: Thullanandā bhikkhunī bhikkhunīnaṁ etamatthaṁ ārocesi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā dubbalacīvarapaccāsāya cīvarakālasamayaṁ atikkāmessatī”ti …pe…


pli: “saccaṁ kira, bhikkhave, thullanandā bhikkhunī dubbalacīvarapaccāsāya cīvarakālasamayaṁ atikkāmetī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī dubbalacīvarapaccāsāya cīvarakālasamayaṁ atikkāmessati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī dubbalacīvarapaccāsāya cīvarakālasamayaṁ atikkāmeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Dubbalacīvarapaccāsā nāma


pli: “sace mayaṁ sakkoma, dassāma karissāmā”ti vācā bhinnā hoti.


pli: Cīvarakālasamayo nāma


pli: anatthate kathine vassānassa pacchimo māso, atthate kathine pañca māsā.


pli: Cīvarakālasamayaṁ atikkāmeyyāti


pli: anatthate kathine vassānassa pacchimaṁ divasaṁ atikkāmeti, āpatti pācittiyassa.


pli: Atthate kathine kathinuddhāradivasaṁ atikkāmeti, āpatti pācittiyassa.


pli: Dubbalacīvare dubbalacīvarasaññā cīvarakālasamayaṁ atikkāmeti, āpatti pācittiyassa.


pli: Dubbalacīvare vematikā cīvarakālasamayaṁ atikkāmeti, āpatti dukkaṭassa.


pli: Dubbalacīvare adubbalacīvarasaññā cīvarakālasamayaṁ atikkāmeti, anāpatti.


pli: Adubbalacīvare dubbalacīvarasaññā, āpatti dukkaṭassa.


pli: Adubbalacīvare vematikā, āpatti dukkaṭassa.


pli: Anāpatti—


pli: ānisaṁsaṁ dassetvā nivāreti,


pli: ummattikāya,


pli: ādikammikāyāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Lasuṇavagga


pli: 3. Talaghātakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena dve bhikkhuniyo anabhiratiyā pīḷitā ovarakaṁ pavisitvā talaghātakaṁ karonti.


pli: Bhikkhuniyo tena saddena upadhāvitvā tā bhikkhuniyo etadavocuṁ—


pli: “kissa tumhe, ayye, purisena saddhiṁ sampadussathā”ti?


pli: “Na mayaṁ, ayye, purisena saddhiṁ sampadussāmā”ti bhikkhunīnaṁ etamatthaṁ ārocesuṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo talaghātakaṁ karissantī”ti …pe…


pli: “saccaṁ kira, bhikkhave, bhikkhuniyo talaghātakaṁ karontī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo talaghātakaṁ karissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Talaghātake pācittiyan”ti.


pli: Talaghātakaṁ nāma


pli: samphassaṁ sādiyantī antamaso uppalapattenapi muttakaraṇe pahāraṁ deti, āpatti pācittiyassa.


pli: Anāpatti—


pli: ābādhapaccayā,


pli: ummattikāya,


pli: ādikammikāyāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Naggavagga


pli: 30. Kathinuddhārasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarena upāsakena saṅghaṁ uddissa vihāro kārāpito hoti.


pli: So tassa vihārassa mahe ubhatosaṅghassa akālacīvaraṁ dātukāmo hoti.


pli: Tena kho pana samayena ubhatosaṅghassa kathinaṁ atthataṁ hoti.


pli: Atha kho so upāsako saṅghaṁ upasaṅkamitvā kathinuddhāraṁ yāci.


pli: Bhagavato etamatthaṁ ārocesuṁ.


pli: Atha kho bhagavā etasmiṁ nidāne etasmiṁ pakaraṇe dhammiṁ kathaṁ katvā bhikkhū āmantesi—


pli: “anujānāmi, bhikkhave, kathinaṁ uddharituṁ.


pli: Evañca pana bhikkhave kathinaṁ uddharitabbaṁ.


pli: Byattena bhikkhunā paṭibalena saṅgho ñāpetabbo—


pli: ‘Suṇātu me, bhante, saṅgho.


pli: Yadi saṅghassa pattakallaṁ, saṅgho kathinaṁ uddhareyya.


pli: Esā ñatti.


pli: Suṇātu me, bhante, saṅgho.


pli: Saṅgho kathinaṁ uddharati.


pli: Yassāyasmato khamati kathinassa uddhāro, so tuṇhassa;


pli: yassa nakkhamati, so bhāseyya.


pli: Ubbhataṁ saṅghena kathinaṁ, khamati saṅghassa, tasmā tuṇhī, evametaṁ dhārayāmī’”ti.


pli: Atha kho so upāsako bhikkhunisaṅghaṁ upasaṅkamitvā kathinuddhāraṁ yāci.


pli: Thullanandā bhikkhunī—


pli: “cīvaraṁ amhākaṁ bhavissatī”ti kathinuddhāraṁ paṭibāhi.


pli: Atha kho so upāsako ujjhāyati khiyyati vipāceti—


pli: “kathañhi nāma bhikkhuniyo amhākaṁ kathinuddhāraṁ na dassantī”ti.


pli: Assosuṁ kho bhikkhuniyo tassa upāsakassa ujjhāyantassa khiyyantassa vipācentassa.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā dhammikaṁ kathinuddhāraṁ paṭibāhissatī”ti …pe…


pli: “saccaṁ kira, bhikkhave, thullanandā bhikkhunī dhammikaṁ kathinuddhāraṁ paṭibāhatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī dhammikaṁ kathinuddhāraṁ paṭibāhissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī dhammikaṁ kathinuddhāraṁ paṭibāheyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Dhammiko nāma kathinuddhāro


pli: samaggo bhikkhunisaṅgho sannipatitvā uddharati.


pli: Paṭibāheyyāti


pli: “kathaṁ idaṁ kathinaṁ na uddhareyyā”ti paṭibāhati, āpatti pācittiyassa.


pli: Dhammike dhammikasaññā paṭibāhati, āpatti pācittiyassa.


pli: Dhammike vematikā paṭibāhati, āpatti dukkaṭassa.


pli: Dhammike adhammikasaññā paṭibāhati, anāpatti.


pli: Adhammike dhammikasaññā, āpatti dukkaṭassa.


pli: Adhammike vematikā, āpatti dukkaṭassa.


pli: Adhammike adhammikasaññā, anāpatti.


pli: Anāpatti—


pli: ānisaṁsaṁ dassetvā paṭibāhati,


pli: ummattikāya,


pli: ādikammikāyāti.


pli: Dasamasikkhāpadaṁ niṭṭhitaṁ.


pli: Naggavaggo tatiyo.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 31. Ekamañcatuvaṭṭanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo dve ekamañce tuvaṭṭenti.


pli: Manussā vihāracārikaṁ āhiṇḍantā passitvā ujjhāyanti khiyyanti vipācenti—


pli: “kathañhi nāma bhikkhuniyo dve ekamañce tuvaṭṭessanti, seyyathāpi gihiniyo kāmabhoginiyo”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo dve ekamañce tuvaṭṭessantī”ti …pe…


pli: “saccaṁ kira, bhikkhave, bhikkhuniyo dve ekamañce tuvaṭṭentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo dve ekamañce tuvaṭṭessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhuniyo dve ekamañce tuvaṭṭeyyuṁ, pācittiyan”ti.


pli: Yā panāti


pli: yā yādisā …pe…


pli: bhikkhuniyoti


pli: upasampannāyo vuccanti.


pli: Dve ekamañce tuvaṭṭeyyunti


pli: ekāya nipannāya aparā nipajjati, āpatti pācittiyassa.


pli: Ubho vā nipajjanti, āpatti pācittiyassa.


pli: Uṭṭhahitvā punappunaṁ nipajjanti, āpatti pācittiyassa.


pli: Anāpatti—


pli: ekāya nipannāya aparā nisīdati,


pli: ubho vā nisīdanti,


pli: ummattikānaṁ,


pli: ādikammikānanti.


pli: Paṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 32. Ekattharaṇatuvaṭṭanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo dve ekattharaṇapāvuraṇā tuvaṭṭenti.


pli: Manussā vihāracārikaṁ āhiṇḍantā passitvā ujjhāyanti khiyyanti vipācenti—


pli: “kathañhi nāma bhikkhuniyo dve ekattharaṇapāvuraṇā tuvaṭṭessanti, seyyathāpi gihiniyo kāmabhoginiyo”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo dve ekattharaṇapāvuraṇā tuvaṭṭessantī”ti …pe…


pli: “saccaṁ kira, bhikkhave, bhikkhuniyo dve ekattharaṇapāvuraṇā tuvaṭṭentī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo dve ekattharaṇapāvuraṇā tuvaṭṭessanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhuniyo dve ekattharaṇapāvuraṇā tuvaṭṭeyyuṁ, pācittiyan”ti.


pli: Yā panāti


pli: yā yādisā …pe…


pli: bhikkhuniyoti


pli: upasampannāyo vuccanti.


pli: Dve ekattharaṇapāvuraṇā tuvaṭṭeyyunti


pli: taññeva attharitvā taññeva pārupanti, āpatti pācittiyassa.


pli: Ekattharaṇapāvuraṇe ekattharaṇapāvuraṇasaññā tuvaṭṭenti, āpatti pācittiyassa.


pli: Ekattharaṇapāvuraṇe vematikā tuvaṭṭenti, āpatti pācittiyassa.


pli: Ekattharaṇapāvuraṇe nānattharaṇapāvuraṇasaññā tuvaṭṭenti, āpatti pācittiyassa.


pli: Ekattharaṇe nānāpāvuraṇe, āpatti dukkaṭassa.


pli: Nānattharaṇe ekapāvuraṇe, āpatti dukkaṭassa.


pli: Nānattharaṇapāvuraṇe ekattharaṇapāvuraṇasaññā, āpatti dukkaṭassa.


pli: Nānattharaṇapāvuraṇe vematikā, āpatti dukkaṭassa.


pli: Anāpatti—


pli: vavatthānaṁ dassetvā nipajjanti,


pli: ummattikānaṁ,


pli: ādikammikānanti.


pli: Dutiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 33. Aphāsukaraṇasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī bahussutā hoti bhāṇikā visāradā paṭṭā dhammiṁ kathaṁ kātuṁ.


pli: Bhaddāpi kāpilānī bahussutā hoti bhāṇikā visāradā paṭṭā dhammiṁ kathaṁ kātuṁ uḷārasambhāvitā.


pli: Manussā—


pli: “ayyā bhaddā kāpilānī bahussutā bhāṇikā visāradā paṭṭā dhammiṁ kathaṁ kātuṁ uḷārasambhāvitā”ti bhaddaṁ kāpilāniṁ paṭhamaṁ payirupāsitvā, pacchā thullanandaṁ bhikkhuniṁ payirupāsanti.


pli: Thullanandā bhikkhunī issāpakatā—


pli: “imā kira appicchā santuṭṭhā pavivittā asaṁsaṭṭhā yā imā saññattibahulā viññattibahulā viharantī”ti bhaddāya kāpilāniyā purato caṅkamatipi tiṭṭhatipi nisīdatipi seyyampi kappeti uddisatipi uddisāpetipi sajjhāyampi karoti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā ayyāya bhaddāya kāpilāniyā sañcicca aphāsuṁ karissatī”ti …pe…


pli: “saccaṁ kira, bhikkhave, thullanandā bhikkhunī bhaddāya kāpilāniyā sañcicca aphāsuṁ karotī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī bhaddāya kāpilāniyā sañcicca aphāsuṁ karissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī bhikkhuniyā sañcicca aphāsuṁ kareyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Bhikkhuniyāti


pli: aññāya bhikkhuniyā.


pli: Sañciccāti


pli: jānantī sañjānantī cecca abhivitaritvā vītikkamo.


pli: Aphāsuṁ kareyyāti—


pli: “iminā imissā aphāsu bhavissatī”ti anāpucchā purato caṅkamati vā tiṭṭhati vā nisīdati vā seyyaṁ vā kappeti uddisati vā uddisāpeti vā sajjhāyaṁ vā karoti, āpatti pācittiyassa.


pli: Upasampannāya upasampannasaññā sañcicca aphāsuṁ karoti, āpatti pācittiyassa.


pli: Upasampannāya vematikā sañcicca aphāsuṁ karoti, āpatti pācittiyassa.


pli: Upasampannāya anupasampannasaññā sañcicca aphāsuṁ karoti, āpatti pācittiyassa.


pli: Anupasampannāya sañcicca aphāsuṁ karoti, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: na aphāsuṁ kattukāmā āpucchā purato caṅkamati vā tiṭṭhati vā nisīdati vā seyyaṁ vā kappeti uddisati vā uddisāpeti vā sajjhāyaṁ vā karoti,


pli: ummattikāya,


pli: ādikammikāyāti.


pli: Tatiyasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 34. Naupaṭṭhāpanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena thullanandā bhikkhunī dukkhitaṁ sahajīviniṁ neva upaṭṭheti na upaṭṭhāpanāya ussukkaṁ karoti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā dukkhitaṁ sahajīviniṁ neva upaṭṭhessati na upaṭṭhāpanāya ussukkaṁ karissatī”ti …pe…


pli: “saccaṁ kira, bhikkhave, thullanandā bhikkhunī dukkhitaṁ sahajīviniṁ neva upaṭṭheti na upaṭṭhāpanāya ussukkaṁ karotī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī dukkhitaṁ sahajīviniṁ neva upaṭṭhessati na upaṭṭhāpanāya ussukkaṁ karissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī dukkhitaṁ sahajīviniṁ neva upaṭṭheyya na upaṭṭhāpanāya ussukkaṁ kareyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Dukkhitā nāma


pli: gilānā vuccati.


pli: Sahajīvinī nāma


pli: saddhivihārinī vuccati.


pli: Neva upaṭṭheyyāti


pli: na sayaṁ upaṭṭheyya.


pli: Na upaṭṭhāpanāya ussukkaṁ kareyyāti


pli: na aññaṁ āṇāpeyya.


pli: “Neva upaṭṭhessāmi, na upaṭṭhāpanāya ussukkaṁ karissāmī”ti dhuraṁ nikkhittamatte āpatti pācittiyassa.


pli: Antevāsiniṁ vā anupasampannaṁ vā neva upaṭṭheti, na upaṭṭhāpanāya ussukkaṁ karoti, āpatti dukkaṭassa.


pli: Anāpatti—


pli: sati antarāye,


pli: pariyesitvā na labhati,


pli: gilānāya,


pli: āpadāsu,


pli: ummattikāya,


pli: ādikammikāyāti.


pli: Catutthasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 35. Nikkaḍḍhanasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhaddā kāpilānī sākete vassaṁ upagatā hoti.


pli: Sā kenacideva karaṇīyena ubbāḷhā thullanandāya bhikkhuniyā santike dūtaṁ pāhesi—


pli: “sace me ayyā thullanandā upassayaṁ dadeyya āgaccheyyāmahaṁ sāvatthin”ti.


pli: Thullanandā bhikkhunī evamāha—


pli: “āgacchatu, dassāmī”ti.


pli: Atha kho bhaddā kāpilānī sāketā sāvatthiṁ agamāsi.


pli: Thullanandā bhikkhunī bhaddāya kāpilāniyā upassayaṁ adāsi.


pli: Tena kho pana samayena thullanandā bhikkhunī bahussutā hoti bhāṇikā visāradā paṭṭā dhammiṁ kathaṁ kātuṁ.


pli: Bhaddāpi kāpilānī bahussutā hoti bhāṇikā visāradā paṭṭā dhammiṁ kathaṁ kātuṁ uḷārasambhāvitā.


pli: Manussā—


pli: “ayyā bhaddā kāpilānī bahussutā bhāṇikā visāradā paṭṭā dhammiṁ kathaṁ kātuṁ uḷārasambhāvitā”ti bhaddaṁ kāpilāniṁ paṭhamaṁ payirupāsitvā pacchā thullanandaṁ bhikkhuniṁ payirupāsanti.


pli: Thullanandā bhikkhunī issāpakatā—


pli: “imā kira appicchā santuṭṭhā pavivittā asaṁsaṭṭhā yā imā saññattibahulā viññattibahulā viharantī”ti kupitā anattamanā bhaddaṁ kāpilāniṁ upassayā nikkaḍḍhi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā thullanandā ayyāya bhaddāya kāpilāniyā upassayaṁ datvā kupitā anattamanā nikkaḍḍhissatī”ti …pe…


pli: “saccaṁ kira, bhikkhave, thullanandā bhikkhunī bhaddāya kāpilāniyā upassayaṁ datvā kupitā anattamanā nikkaḍḍhatī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, thullanandā bhikkhunī bhaddāya kāpilāniyā upassayaṁ datvā kupitā anattamanā nikkaḍḍhissati.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī bhikkhuniyā upassayaṁ datvā kupitā anattamanā nikkaḍḍheyya vā nikkaḍḍhāpeyya vā, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Bhikkhuniyāti


pli: aññāya bhikkhuniyā.


pli: Upassayo nāma


pli: kavāṭabaddho vuccati.


pli: Datvāti


pli: sayaṁ datvā.


pli: Kupitā anattamanāti


pli: anabhiraddhā āhatacittā khilajātā.


pli: Nikkaḍḍheyyāti


pli: gabbhe gahetvā pamukhaṁ nikkaḍḍhati, āpatti pācittiyassa.


pli: Pamukhe gahetvā bahi nikkaḍḍhati, āpatti pācittiyassa.


pli: Ekena payogena bahukepi dvāre atikkāmeti, āpatti pācittiyassa.


pli: Nikkaḍḍhāpeyyāti


pli: aññaṁ āṇāpeti, āpatti pācittiyassa.


pli: Sakiṁ āṇattā bahukepi dvāre atikkāmeti, āpatti pācittiyassa.


pli: Upasampannāya upasampannasaññā upassayaṁ datvā kupitā anattamanā nikkaḍḍhati vā nikkaḍḍhāpeti vā, āpatti pācittiyassa.


pli: Upasampannāya vematikā upassayaṁ datvā kupitā anattamanā nikkaḍḍhati vā nikkaḍḍhāpeti vā, āpatti pācittiyassa.


pli: Upasampannāya anupasampannasaññā upassayaṁ datvā kupitā anattamanā nikkaḍḍhati vā nikkaḍḍhāpeti vā, āpatti pācittiyassa.


pli: Tassā parikkhāraṁ nikkaḍḍhati vā nikkaḍḍhāpeti vā, āpatti dukkaṭassa.


pli: Akavāṭabaddhā nikkaḍḍhati vā nikkaḍḍhāpeti vā, āpatti dukkaṭassa.


pli: Anupasampannaṁ kavāṭabaddhā vā akavāṭabaddhā vā nikkaḍḍhati vā nikkaḍḍhāpeti vā, āpatti dukkaṭassa.


pli: Anupasampannāya upasampannasaññā, āpatti dukkaṭassa.


pli: Anupasampannāya vematikā, āpatti dukkaṭassa.


pli: Anupasampannāya anupasampannasaññā, āpatti dukkaṭassa.


pli: Anāpatti—


pli: alajjiniṁ nikkaḍḍhati vā nikkaḍḍhāpeti vā,


pli: tassā parikkhāraṁ nikkaḍḍhati vā nikkaḍḍhāpeti vā,


pli: ummattikaṁ nikkaḍḍhati vā nikkaḍḍhāpeti vā,


pli: bhaṇḍanakārikaṁ kalahakārikaṁ vivādakārikaṁ bhassakārikaṁ saṅghe adhikaraṇakārikaṁ nikkaḍḍhati vā nikkaḍḍhāpeti vā,


pli: antevāsiniṁ vā saddhivihāriniṁ vā na sammā vattantiṁ nikkaḍḍhati vā nikkaḍḍhāpeti vā,


pli: ummattikāya,


pli: ādikammikāyāti.


pli: Pañcamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 36. Saṁsaṭṭhasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena caṇḍakāḷī bhikkhunī saṁsaṭṭhā viharati gahapatināpi gahapatiputtenapi.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma ayyā caṇḍakāḷī saṁsaṭṭhā viharissati gahapatināpi gahapatiputtenapī”ti …pe…


pli: “saccaṁ kira, bhikkhave, caṇḍakāḷī bhikkhunī saṁsaṭṭhā viharati gahapatināpi gahapatiputtenapī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, caṇḍakāḷī bhikkhunī saṁsaṭṭhā viharissati gahapatināpi gahapatiputtenapi.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī saṁsaṭṭhā vihareyya gahapatinā vā gahapatiputtena vā sā bhikkhunī bhikkhunīhi evamassa vacanīyā—


pli: ‘māyye, saṁsaṭṭhā vihari gahapatināpi gahapatiputtenapi. Viviccāyye; vivekaññeva bhaginiyā saṅgho vaṇṇetī’ti.


pli: Evañca sā bhikkhunī bhikkhunīhi vuccamānā tatheva paggaṇheyya, sā bhikkhunī bhikkhunīhi yāvatatiyaṁ samanubhāsitabbā tassa paṭinissaggāya.


pli: Yāvatatiyañce samanubhāsīyamānā taṁ paṭinissajjeyya, iccetaṁ kusalaṁ; no ce paṭinissajjeyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Saṁsaṭṭhā nāma


pli: Gahapati nāma


pli: yo koci agāraṁ ajjhāvasati.


pli: Gahapatiputto nāma


pli: ye keci puttabhātaro.


pli: Sā bhikkhunīti


pli: yā sā saṁsaṭṭhā bhikkhunī.


pli: Bhikkhunīhīti


pli: aññāhi bhikkhunīhi. Yā passanti yā suṇanti tāhi vattabbā—


pli: “māyye, saṁsaṭṭhā vihari gahapatināpi gahapatiputtenapi.


pli: Viviccāyye;


pli: vivekaññeva bhaginiyā saṅgho vaṇṇetī”ti.


pli: Dutiyampi vattabbā.


pli: Tatiyampi vattabbā.


pli: Sace paṭinissajjati, iccetaṁ kusalaṁ;


pli: no ce paṭinissajjati, āpatti dukkaṭassa.


pli: Sutvā na vadanti, āpatti dukkaṭassa.


pli: Sā bhikkhunī saṅghamajjhampi ākaḍḍhitvā vattabbā—


pli: Sā bhikkhunī samanubhāsitabbā.


pli: “Evañca pana, bhikkhave, samanubhāsitabbā.


pli: Byattāya bhikkhuniyā paṭibalāya saṅgho ñāpetabbo—


pli: ‘Suṇātu me, ayye, saṅgho.


pli: Ayaṁ itthannāmā bhikkhunī saṁsaṭṭhā viharati gahapatināpi gahapatiputtenapi.


pli: Sā taṁ vatthuṁ na paṭinissajjati.


pli: Yadi saṅghassa pattakallaṁ, saṅgho itthannāmaṁ bhikkhuniṁ samanubhāseyya tassa vatthussa paṭinissaggāya.


pli: Esā ñatti.


pli: Suṇātu me, ayye, saṅgho.


pli: Saṅgho itthannāmaṁ bhikkhuniṁ samanubhāsati tassa vatthussa paṭinissaggāya.


pli: Yassā ayyāya khamati itthannāmāya bhikkhuniyā samanubhāsanā tassa vatthussa paṭinissaggāya, sā tuṇhassa;


pli: yassā nakkhamati, sā bhāseyya.


pli: Dutiyampi etamatthaṁ vadāmi …pe…


pli: tatiyampi etamatthaṁ vadāmi …pe….


pli: Samanubhaṭṭhā saṅghena itthannāmā bhikkhunī tassa vatthussa paṭinissaggāya;


pli: khamati saṅghassa, tasmā tuṇhī, evametaṁ dhārayāmī’”ti.


pli: Ñattiyā dukkaṭaṁ.


pli: Dvīhi kammavācāhi dukkaṭā.


pli: Dhammakamme dhammakammasaññā na paṭinissajjati, āpatti pācittiyassa.


pli: Dhammakamme vematikā na paṭinissajjati, āpatti pācittiyassa.


pli: Dhammakamme adhammakammasaññā na paṭinissajjati, āpatti pācittiyassa.


pli: Adhammakamme dhammakammasaññā, āpatti dukkaṭassa.


pli: Adhammakamme vematikā, āpatti dukkaṭassa.


pli: Adhammakamme adhammakammasaññā, āpatti dukkaṭassa.


pli: Anāpatti—


pli: asamanubhāsantiyā,


pli: paṭinissajjantiyā,


pli: ummattikāya,


pli: ādikammikāyāti.


pli: Chaṭṭhasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 37. Antoraṭṭhasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo antoraṭṭhe sāsaṅkasammate sappaṭibhaye asatthikā cārikaṁ caranti.


pli: Dhuttā dūsenti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo antoraṭṭhe sāsaṅkasammate sappaṭibhaye asatthikā cārikaṁ carissantī”ti …pe…


pli: “saccaṁ kira, bhikkhave, bhikkhuniyo antoraṭṭhe sāsaṅkasammate sappaṭibhaye asatthikā cārikaṁ carantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo antoraṭṭhe sāsaṅkasammate sappaṭibhaye asatthikā cārikaṁ carissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī antoraṭṭhe sāsaṅkasammate sappaṭibhaye asatthikā cārikaṁ careyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Antoraṭṭheti


pli: yassa vijite viharati, tassa raṭṭhe.


pli: Sāsaṅkaṁ nāma


pli: tasmiṁ magge corānaṁ niviṭṭhokāso dissati, bhuttokāso dissati, ṭhitokāso dissati, nisinnokāso dissati, nipannokāso dissati.


pli: Sappaṭibhayaṁ nāma


pli: tasmiṁ magge corehi manussā hatā dissanti, viluttā dissanti, ākoṭitā dissanti.


pli: Asatthikā nāma


pli: vinā satthena.


pli: Cārikaṁ careyyāti


pli: kukkuṭasampāte gāme gāmantare gāmantare āpatti pācittiyassa.


pli: Agāmake araññe addhayojane addhayojane āpatti pācittiyassa.


pli: Anāpatti—


pli: satthena saha gacchati,


pli: kheme appaṭibhaye gacchati,


pli: āpadāsu,


pli: ummattikāya,


pli: ādikammikāyāti.


pli: Sattamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 38. Tiroraṭṭhasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhikkhuniyo tiroraṭṭhe sāsaṅkasammate sappaṭibhaye asatthikā cārikaṁ caranti.


pli: Dhuttā dūsenti.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo tiroraṭṭhe sāsaṅkasammate sappaṭibhaye asatthikā cārikaṁ carissantī”ti …pe…


pli: “saccaṁ kira, bhikkhave, bhikkhuniyo tiroraṭṭhe sāsaṅkasammate sappaṭibhaye asatthikā cārikaṁ carantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo tiroraṭṭhe sāsaṅkasammate sappaṭibhaye asatthikā cārikaṁ carissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī tiroraṭṭhe sāsaṅkasammate sappaṭibhaye asatthikā cārikaṁ careyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Tiroraṭṭheti


pli: yassa vijite viharati, taṁ ṭhapetvā aññassa raṭṭhe.


pli: Sāsaṅkaṁ nāma


pli: tasmiṁ magge corānaṁ niviṭṭhokāso dissati, bhuttokāso dissati, ṭhitokāso dissati, nisinnokāso dissati, nipannokāso dissati.


pli: Sappaṭibhayaṁ nāma


pli: tasmiṁ magge corehi manussā hatā dissanti, viluttā dissanti, ākoṭitā dissanti.


pli: Asatthikā nāma


pli: vinā satthena.


pli: Cārikaṁ careyyāti


pli: kukkuṭasampāte gāme gāmantare gāmantare, āpatti pācittiyassa.


pli: Agāmake araññe addhayojane addhayojane āpatti pācittiyassa.


pli: Anāpatti—


pli: satthena saha gacchati,


pli: kheme appaṭibhaye gacchati,


pli: āpadāsu,


pli: ummattikāya,


pli: ādikammikāyāti.


pli: Aṭṭhamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Tuvaṭṭavagga


pli: 39. Antovassasikkhāpada


pli: Tena samayena buddho bhagavā rājagahe viharati veḷuvane kalandakanivāpe.


pli: Tena kho pana samayena bhikkhuniyo antovassaṁ cārikaṁ caranti.


pli: Manussā ujjhāyanti khiyyanti vipācenti—


pli: “kathañhi nāma bhikkhuniyo antovassaṁ cārikaṁ carissanti haritāni tiṇāni ca sammaddantā, ekindriyaṁ jīvaṁ viheṭhentā, bahū khuddake pāṇe saṅghātaṁ āpādentā”ti.


pli: Assosuṁ kho bhikkhuniyo tesaṁ manussānaṁ ujjhāyantānaṁ khiyyantānaṁ vipācentānaṁ.


pli: Yā tā bhikkhuniyo appicchā …pe… tā ujjhāyanti khiyyanti vipācenti—


pli: “kathañhi nāma bhikkhuniyo antovassaṁ cārikaṁ carissantī”ti …pe…


pli: “saccaṁ kira, bhikkhave, bhikkhuniyo antovassaṁ cārikaṁ carantī”ti?


pli: “Saccaṁ, bhagavā”ti.


pli: Vigarahi buddho bhagavā …pe…


pli: kathañhi nāma, bhikkhave, bhikkhuniyo antovassaṁ cārikaṁ carissanti.


pli: Netaṁ, bhikkhave, appasannānaṁ vā pasādāya …pe…


pli: evañca pana, bhikkhave, bhikkhuniyo imaṁ sikkhāpadaṁ uddisantu—


pli: “Yā pana bhikkhunī antovassaṁ cārikaṁ careyya, pācittiyan”ti.


pli: Yā panāti


pli: yā yādisā …pe…


pli: bhikkhunīti


pli: …pe… ayaṁ imasmiṁ atthe adhippetā bhikkhunīti.


pli: Antovassanti


pli: purimaṁ vā temāsaṁ pacchimaṁ vā temāsaṁ avasitvā.


pli: Cārikaṁ careyyāti


pli: kukkuṭasampāte gāme gāmantare gāmantare āpatti pācittiyassa.


pli: Agāmake araññe addhayojane addhayojane āpatti pācittiyassa.


pli: Anāpatti—


pli: sattāhakaraṇīyena gacchati,


pli: kenaci ubbāḷhā gacchati,


pli: āpadāsu,


pli: ummattikāya,


pli: ādikammikāyāti.


pli: Navamasikkhāpadaṁ niṭṭhitaṁ.


pli: Theravāda Vinaya


pli: Bhikkhunivibhaṅga


pli: Pācittiyakaṇḍa


pli: Lasuṇavagga


pli: 4. Jatumaṭṭhakasikkhāpada


pli: Tena samayena buddho bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena aññatarā purāṇarājorodhā bhikkhunīsu pabbajitā hoti.


pli: Aññatarā bhikkhunī anabhiratiyā pīḷitā yena sā bhikkhunī tenupasaṅkami; upasaṅkamitvā taṁ bhikkhuniṁ etadavoca—


pli: “rājā kho, ayye, tumhe cirāciraṁ gacchati.